3. การประกอบธุรกิจของแต่ละสายผลิตภัณฑ์

3.1 ลักษณะบริการ

ก) บริษัท โกลเบล็ก โฮลดิ้ง แมนเนจเม้นท์ จำกัด (มหาชน)

บริษัทดำเนินธุรกิจด้านการลงทุนโดย ณ วันที่ 31 ธันวาคม 2551 บริษัทได้ลงทุนในบริษัทย่อย 3
บริษัท ประกอบด้วย

-   บริษัทหลักทรัพย์ โกลเบล็ก จำกัด ซึ่งประกอบธุรกิจเป็นนายหน้าซื้อขายหลักทรัพย์

-   บริษัท โกลเบล็ก แอ็ดไวเซอรี่ จำกัด ซึ่งประกอบธุรกิจเป็นที่ปรึกษาทางการเงิน

-   บริษัท เอเซีย อิควิตี้ เวนเจอร์ จำกัด ซึ่งประกอบธุรกิจการลงทุน หรือร่วมลงทุนในบริษัทอื่น
    ที่มิใช่ธุรกิจการเงินหรือเกี่ยวข้องกับธุรกิจการเงิน
    โดยเน้นการลงทุนในกิจการธุรกิจขนาดกลางและขนาดย่อม (SMEs)
    หรือเป็นธุรกิจที่ภาครัฐมีนโยบายส่งเสริมสนับสนุน

  นโยบายการลงทุนในหลักทรัพย์

การลงทุนในหลักทรัพย์ของบริษัทดำเนินการโดยผู้มีอำนาจตามหนังสือรับมอบอำนาจภายใต้การกำกับดูแลจากคณะกรรมการบริษัท
โดยบริษัทจะลงทุนในหลักทรัพย์ทั้งประเภทจดทะเบียนและมิได้จดทะเบียนในตลาดหลักทรัพย์แห่งประเทศไทย
รวมถึงตราสารสิทธิ (warrant) หลักทรัพย์ในกระดานต่างประเทศ และหลักทรัพย์ในตลาด MAI
ซึ่งจะมีการแบ่งแยกอย่างชัดเจนจากการลงทุนของ
บริษัทหลักทรัพย์ฯซึ่งอยู่ภายใต้การดูแลของคณะกรรมการลงทุนและคณะกรรมการของบริษัทหลักทรัพย์ฯ(รายละเอียดในหัวข้อ
3.1.2 นโยบายลงทุนในหลักทรัพย์ของบริษัทหลักทรัพย์ฯ)

หมายเหตุ ผู้ได้รับมอบอำนาจสั่งซื้อขายหลักทรัพย์เพื่อบัญชีบริษัท ได้แก่ นายณัฐวุฒิ เขมะโยธิน
กรรมการและกรรมการผู้จัดการ

หลักเกณฑ์ เงื่อนไข และวิธีการซื้อขายและลงทุน

1) คณะกรรมการบริษัทฯ เป็นผู้กำหนดนโยบาย
หลักเกณฑ์ในการซื้อขายหลักทรัพย์และมีอำนาจอนุมัติวงเงินเพื่อการซื้อขายและลงทุนในหลักทรัพย์เพื่อบัญชีบริษัทฯ

2) วงเงินเพื่อการซื้อขายและลงทุนในหลักทรัพย์หมายถึง
วงเงินเพื่อการซื้อขายและลงทุนในหลักทรัพย์ที่บริษัทฯตั้งใจจะถือไว้ไม่เกิน 1 ปี กรณีมีการลงทุน
โอนประเภทหรือเปลี่ยนวัตถุประสงค์เป็นการลงทุนระยะยาวเกินกว่า 1 ปี
ให้นำเสนอคณะกรรมการบริษัทฯเพื่อพิจารณาอนุมัติต่อไป

3) ผู้มีอำนาจตามหนังสือมอบอำนาจ เป็นผู้มีอำนาจอนุมัติรายการซื้อขายและ/หรือลงนามในเอกสาร
และใบยืนยันผลการซื้อขาย (Confirmation)

4) กำหนดให้มีการรายงานการซื้อขายและการลงทุน ผลตอบแทน และยอดคงเหลือ
เพื่อเสนอต่อคณะกรรมการบริษัทฯเป็นรายเดือน เพื่อเป็นข้อมูลในการควบคุมและติดตาม
รวมถึงการกำหนดแผนการลงทุนในครั้งต่อไป

5) การจำกัดผลขาดทุนจากการลงทุน ให้ขึ้นอยู่กับการพิจารณาของคณะกรรมการบริษัทฯ ทั้งนี้
กรณีที่มีผลขาดทุนเกินกว่าร้อยละ 2 ของราคาทุนสำหรับตราสารหนี้ และเกินกว่าร้อยละ 5
สำหรับตราสารทุน ให้รายงานต่อคณะกรรมการบริษัทฯเพื่อทราบ และกรณีมีผลขาดทุนเกินกว่าร้อยละ
5 สำหรับตราสารหนี้ และเกินกว่าร้อยละ 10 สำหรับตราสารทุน ให้รายงานคณะกรรมการบริษัทฯ
เพื่อร่วมพิจารณาหาแนวทางที่เหมาะสมต่อไป

6)
การซื้อขายและการลงทุนในหลักทรัพย์ทุกประเภทจะต้องอยู่ภายใต้กรอบและไม่ขัดต่อกฎหมายและกฎเกณฑ์ที่เกี่ยวข้องของสำนักงานคณะกรรมการกำกับหลักทรัพย์และธุรกิจหลักทรัพย์

นโยบายการลงทุนในตราสารหนี้

ขอบเขตการลงทุน

การซื้อขายและลงทุนในหลักทรัพย์เพื่อบัญชีบริษัทฯในที่นี้ จะหมายถึงและครอบคลุมเฉพาะถึง
การซื้อขายและลงทุนในหลักทรัพย์อันเป็นตราสารแห่งหนี้เท่านั้น
รวมถึงการลงทุนในบัญชีเงินฝากของธนาคารพาณิชย์ และการปล่อยสินเชื่อให้กับสถาบันการเงิน เช่น
การลงทุนในตั๋วสัญญาใช้เงินและ/หรือตั๋วแลกเงิน
ตามรายชื่อและวงเงินที่ได้รับอนุมัติจากคณะกรรมการบริษัทฯ

การซื้อขายเพื่อพอร์ตประเภทต่างๆ

การซื้อขายและลงทุนในตราสารหนี้เพื่อเข้าพอร์ตต่างๆ จะมีความสัมพันธ์กับ ประเภท อายุ
และสภาพคล่องของตราสารหนี้ ซึ่งปัจจุบันพันธบัตรรัฐบาลและตั๋วเงินคลังมีสภาพคล่องสูง
ขณะที่ตราสารหนี้ที่มีอายุยาวจะได้ส่วนต่างกำไรและขาดทุนสูง ดังนั้น
การซื้อขายและลงทุนในตราสารหนี้เพื่อพอร์ต จึงจัดเป็นประเภทต่างๆ ดังนี้ 1) พอร์ตเพื่อค้า 2)
พอร์ตเผื่อขาย และ 3) พอร์ตเพื่อลงทุน

แนวทางการซื้อขายและลงทุนตามประเภทและอายุของตราสาร

กรณีเพื่อค้า จะเป็นการซื้อขายและลงทุนในพันธบัตรรัฐบาล ตั๋วเงินคลัง
เงินฝากประเภทเรียกคืนเมื่อทวงถามและ/หรือประเภทที่มีกำหนดระยะเวลา
และตราสารหนี้ประเภทตั๋วสัญญาใช้เงินและ/หรือ ตั๋วแลกเงินที่ออกและรับรองโดยธนาคารพาณิชย์
หรือบริษัทเงินทุนตามรายชื่อและวงเงินที่ได้รับอนุมัติจากคณะกรรมการบริษัทฯตามระดับอายุและ
Trading Sentiment ในช่วงเวลานั้น

กรณีเผื่อขายหรือเพื่อลงทุน จะมีแนวทางการซื้อขายและลงทุนเช่นเดียวกับกรณีเพื่อค้าข้างต้น
ทั้งนี้จะต้องมีระดับอัตราผลตอบแทนสูงกว่า Funding Cost เพื่อไม่เป็นภาระหรือมี Carrying
Cost ที่สูงเกินไป เมื่อเทียบกับกำไรที่ได้รับกรณีที่มีการขายหลังจาก Hold มาระยะหนึ่ง

หมายเหตุ : สำหรับการซื้อขายและลงทุนกรณีหุ้นกู้ภาคเอกชน และ/หรือตราสารประเภทอื่น
จะต้องนำเสนอและได้รับอนุมัติจากคณะกรรมการบริษัทฯ ก่อนทุกครั้ง

วงเงินเพื่อการซื้อขายและลงทุน

การกำหนดวงเงินเพื่อการซื้อขายและลงทุนตามพอร์ตต่างๆ ข้างต้นเป็น จำนวนเงิน นั้น
อาจทำให้ขาดความคล่องตัวในการซื้อขายได้
จึงควรเป็นการกำหนดวงเงินอนุมัติเพื่อการซื้อขายและลงทุนโดยรวม
ตามสัดส่วนของเงินทุนหมุนเวียนของบริษัท
โดยเป็นวงเงินที่ไม่กระทบต่อกิจกรรมโดยรวมและสภาพคล่องของบริษัทฯ
และไม่เกินวงเงินอนุมัติโดยรวมทั้งหมด

นโยบายการลงทุนในหน่วยลงทุน

ขอบเขต

หน่วยลงทุนประเภทกองทุนเปิด (Open-end Fund)
ประเภทที่มีนโยบายลงทุนในตราสารหนี้ระยะสั้นหรือแนวทางเพื่อการบริหารเงิน (Money Market
Fund) ทั้งนี้
จะต้องอยู่ภายใต้กรอบและไม่ขัดต่อแนวนโยบายการลงทุนในตราสารหนี้และตราสารทุนเดิม
กรณีประเภทตราสารที่กองทุนบริหารจัดการมี rating ต่ำกว่าหรืออยู่นอกกลุ่ม set-50
หรือไม่เป็นไปตามแนวนโยบายเดิมที่กำหนดไว้
ให้ถือว่าได้รับความน่าเชื่อถือจากการพิจารณาของคณะกรรมการลงทุนของบริษัทหลักทรัพย์จัดการกองทุนรวมนั้นๆ
มาอย่างดีแล้ว

นโยบายการลงทุนในตราสารทุน

การอนุมัติวงเงินลงทุน

ให้คณะกรรมการบริษัทฯ มีอำนาจและหน้าที่ร่วมกันกำหนดนโยบาย
และหลักเกณฑ์ในการค้าและลงทุนในหลักทรัพย์เพื่อบัญชีบริษัทฯ หากมีข้อผิดพลาดจากการซื้อขาย
และเกินวงเงินลงทุนให้ทำเรื่องเสนอขออนุมัติจากคณะกรรมการบริษัทฯ
เพื่อให้สัตยาบันในการประชุมครั้งต่อไป

ขอบเขตการลงทุน

หลักทรัพย์ทั้งประเภทจดทะเบียนและมิได้จดทะเบียนในตลาดหลักทรัพย์แห่งประเทศไทย
รวมถึงตราสารสิทธิ (warrant) หลักทรัพย์ในกระดานต่างประเทศ และหลักทรัพย์ในตลาด MAI
โดยมีรายละเอียดเพิ่มเติมดังนี้

1.  หลักทรัพย์ในหมวด SET 100

2.  กลุ่มหลักทรัพย์ที่ทีมการลงทุนของบริษัทนำเสนอต่อที่ปรึกษาการลงทุนและนำเสนอต่อคณะกรรมการบริษัทผ่านประธานกรรมการ
    ซึ่งรายชื่อกลุ่มหลักทรัพย์ดังกล่าวจะต้องนำเสนอต่อคณะกรรมการบริษัทเพื่อขออนุมัติก่อนการลงทุนทุกครั้ง

3.  การลงทุนในหลักทรัพย์ที่มิได้จดทะเบียนในตลาดหลักทรัพย์แห่งประเทศไทย (non-listed)
    ให้ทำรายงานเสนอคณะกรรมการบริษัทเพื่อพิจารณาอนุมัติเป็นครั้งๆไป

เงื่อนไขในการลงทุนรายหลักทรัพย์

  ก. จะต้องไม่ลงทุนในหลักทรัพย์ของบริษัทใดบริษัทหนึ่งเกินกว่าร้อยละ 5
  ของทุนจดทะเบียนของบริษัทดังกล่าว กรณีเกินกว่าร้อยละ 5
  ให้ทำเรื่องรายงานและนำเสนอขออนุมัติต่อคณะกรรมการบริษัทฯเพื่อให้สัตยาบันในการประชุมคราวต่อไป
  ทั้งนี้ห้ามมิให้มีการลงทุนเกินกว่าร้อยละ 15 ของทุนจดทะเบียนของบริษัทใดบริษัทหนึ่งดังกล่าว,
  และ

  ข. มูลค่าการลงทุนในหลักทรัพย์เมื่อคำนวณจากมูลค่าสินทรัพย์สุทธิ (Net Tangible Asset :
  NTA)
  ของหลักทรัพย์ที่ลงทุนตามสัดส่วนที่บริษัทซื้อหรือขายเปรียบเทียบกับมูลค่าสินทรัพย์สุทธิทั้งหมดของบริษัท
  ต้องมีสัดส่วนน้อยกว่าร้อยละ 15, และ

  ค. มูลค่าซื้อขายตามจริงเปรียบเทียบกับสินทรัพย์รวมของบริษัท ต้องมีสัดส่วนน้อยกว่าร้อยละ 15,
  และ

  ง.
  มูลค่าหุ้นที่บริษัทออกเพื่อชำระราคาหลักทรัพย์ที่บริษัทลงทุนเปรียบเทียบกับจำนวนหุ้นที่ออกจำหน่ายและเรียกชำระแล้วของบริษัท
  ต้องมีสัดส่วนน้อยกว่าร้อยละ 15

ทั้งนี้ไม่มีข้อจำกัดด้านจำนวนหลักทรัพย์ที่บริษัทจะลงทุนซึ่งอาจทำให้เกิดการกระจุกตัวในการลงทุน
อย่างไรก็ตามบริษัทมีนโยบายในการลงทุนโดยพิจารณาจากความเหมาะสมตามสภาวะตลาด
ปัจจัยพื้นฐาน ผลตอบแทนในรูปเงินปันผล และ กำไรจากการซื้อขาย
และให้มีการกระจายความเสี่ยงโดยลงทุนในหลักทรัพย์ตามกลุ่มอุตสาหกรรมต่างๆ
ทั้งนี้จำนวนหลักทรัพย์และสัดส่วนเงินลงทุนในหลักทรัพย์ของบริษัทในกลุ่มอุตสาหกรรมต่างๆมีการเปลี่ยนแปลงอยู่เสมอตามความเปลี่ยนแปลงของสภาวะตลาดและราคาหลักทรัพย์ในแต่ละกลุ่มอุตสาหกรรม

ประเภทการลงทุนในหลักทรัพย์

1.  การลงทุนชั่วคราว (short term investment) หมายถึง
    การลงทุนที่บริษัทฯตั้งใจจะถือไว้ไม่เกิน 1 ปี

2.  การลงทุนระยะยาว (long term investment) หมายถึง
    การลงทุนที่บริษัทฯตั้งใจจะถือไว้เกิน 1 ปี

นอกจากนี้ มติที่ประชุมคณะกรรมการบริษัทโกลเบล็ก โฮลดิ้ง แมนเนจเม้นท์ จำกัด (มหาชน) ครั้งที่
10/2548 ประชุมเมื่อวันที่ 8 กันยายน 2548 และเพิ่มเติมตามมติที่ประชุมคณะกรรมการบริษัทครั้งที่
12/2549 ประชุมเมื่อวันที่ 7 กันยายน 2549
ได้เพิ่มเติมนโยบายและวงเงินการซื้อขายและลงทุนในหลักทรัพย์เพื่อบัญชีของบริษัท
เพื่อก่อให้เกิดความชัดเจนในประเด็นสำคัญดังต่อไปนี้

1.  บริษัทจะไม่ลงทุนในหลักทรัพย์ที่มีบริษัท โกลเบล็ก แอ็ดไวเซอรี่ จำกัด
    เป็นที่ปรึกษาทางการเงิน และ/หรือมีบริษัทหลักทรัพย์ โกลเบล็ก จำกัด
    เป็นผู้จัดจำหน่ายหลักทรัพย์ หรือรับประกันการจำหน่ายหลักทรัพย์ ภายในระยะเวลา 3
    เดือนนับจากวันที่หลักทรัพย์นั้นได้เข้าซื้อขายในตลาดหลักทรัพย์แห่งประเทศไทย

2.  บริษัทมีการกำหนดประเภทการลงทุนที่มีความเสี่ยงต่ำและสภาพคล่องสูง เช่น
    การลงทุนในพันธบัตรรัฐบาล ตั๋วเงินคลัง ที่ออกหรือค้ำประกันโดยภาครัฐอายุไม่เกิน 12 เดือน
    หรือเงินฝากธนาคาร ในวงเงินจำนวน 300 ล้านบาท
    เพื่อสำรองสภาพคล่องแก่บริษัทหลักทรัพย์ โกลเบล็ก จำกัด ตามที่ระบุไว้ในหนังสือชี้ชวน

3.  บริษัทได้กำหนดวงเงินการลงทุนตราสารทุน ภายในวงเงินไม่เกิน 20%
    ของส่วนของผู้ถือหุ้นของบริษัท และ ไม่เกิน 300 ล้านบาท โดยแบ่งเป็น

    0.  3.1 ร้อยละ 50 เป็นการลงทุนระยะสั้น ไม่เกิน 1 ปี วงเงินการลงทุนไม่เกิน 150
        ล้านบาท และกำหนดวงเงินการลงทุนระยะสั้นรายหลักทรัพย์ไม่เกินร้อยละ 20
        ของวงเงินการลงทุน หรือไม่เกิน 30 ล้านบาท

    0.  3.2 ร้อยละ 50 เป็นการลงทุนระยะยาวมากกว่า 1 ปี วงเงินการลงทุนไม่เกิน 150
        ล้านบาท โดยไม่กำหนดวงเงินการลงทุนรายหลักทรัพย์
        และในกรณีที่มีกำไรเกินกว่าร้อยละ 20
        ของราคาทุนคณะกรรมการการลงทุนอาจพิจารณาขายทำกำไร

นโยบายการลงทุนการซื้อขายสัญญาซื้อขายล่วงหน้าในตลาดอนุพันธ์

ประเภทการลงทุนในตราสารอนุพันธ์

คณะกรรมการลงทุนจะลงทุนในตราสารอนุพันธ์ตามความเหมาะสมของแต่ละโอกาสในลักษณะ

1.  การลงทุนแบบถัวความเสี่ยง หรือ Hedging เพื่อทำการป้องกันความเสี่ยง หรือ
    ถัวความเสี่ยง

2.  การลงทุนแบบเก็งกำไร หรือ Speculation
    เพื่อทำกำไรหากราคาของสินทรัพย์อ้างอิงเคลื่อนไหวไปในทิศทางที่คาดการณ์
    โดยยอมรับความเสี่ยงที่อาจขาดทุนได้หากราคาไม่เป็นตามที่คาดการณ์

3.  การลงทุนแบบผู้ค้ากำไร หรือ Arbitrage เพื่อทำกำไรที่ปราศจากความเสี่ยง
    จากความไม่สมดุลระหว่างราคาของอนุพันธ์และราคาของสินทรัพย์อ้างอิง

ขอบเขตการลงทุน

การลงทุนในตราสารอนุพันธ์ ครอบคลุมสัญญาซื้อขายล่วงหน้าดังต่อไปนี้ ได้แก่
สัญญาซื้อขายล่วงหน้าประเภทฟิวเจอร์ส (futures) ออปชั่น (options)
และออปชั่นบนสัญญาฟิวเจอร์ส (Options on Futures) ของสินทรัพย์อ้างอิงประเภทต่างๆ ดังนี้

-   อ้างอิงกับตราสารทุน ได้แก่ ดัชนีราคาหลักทรัพย์ หลักทรัพย์

-   อ้างอิงกับตราสารหนี้ ได้แก่ พันธบัตรรัฐบาล อัตราดอกเบี้ย

-   อ้างอิงกับราคาหรือดัชนีราคาอื่นๆได้แก่ ทองคำ น้ำมันดิบ อัตราแลกเปลี่ยน

รวมทั้งฟิวเจอร์สที่อ้างอิงกับทองคำ (Gold Futures) และ ฟิวเจอร์สที่อ้างอิงกับหุ้นสามัญ
(Stock Futures) ฟิวเจอร์สที่อ้างอิงกับอัตราดอกเบี้ยหรือพันธบัตรรัฐบาล (Interest rate
Futures) และ ผลิตภัณฑ์ที่ บมจ.ตลาดอนุพันธ์ฯ จะกำหนดในอนาคต

การอนุมัติวงเงินลงทุน

ให้คณะกรรมการการลงทุนมีอำนาจและหน้าที่ร่วมกันกำหนดวงเงินในการลงทุนในตราสารอนุพันธ์และตราสารทุนรวมกันไม่เกิน
150 ล้านบาท เป็นการลงทุนระยะสั้น ไม่เกิน 1 ปี โดยลงทุนในตราสารอนุพันธ์ในวงเงินไม่เกิน
50 ล้านบาท (ไม่เกิน 1 ใน 3 ของวงเงินรวม 150 ล้านบาท )
ทั้งนี้หากมีข้อผิดพลาดจากการซื้อขาย
และเกินวงเงินจะทำเรื่องเสนอขออนุมัติจากคณะกรรมการบริษัท เพื่อให้สัตยาบันในการประชุม

ข) บริษัทหลักทรัพย์ โกลเบล็ก จำกัด

บริษัทหลักทรัพย์ฯ ดำเนินธุรกิจที่เกี่ยวข้องกับหลักทรัพย์โดยแบ่งออกเป็นสายธุรกิจต่าง ๆ ดังต่อไปนี้

  3.1.1 ธุรกิจนายหน้าซื้อขายหลักทรัพย์

บริษัทหลักทรัพย์ โกลเบล็ก จำกัด เป็นสมาชิกตลาดหลักทรัพย์แห่งประเทศไทย หมายเลข 25
ในเดือน กันยายน 2545 โดยให้บริการด้านนายหน้า หรือตัวแทนเพื่อซื้อ หรือขาย
และแลกเปลี่ยนหลักทรัพย์ให้แก่บุคคลอื่นเป็นการค้าปกติ โดยได้รับค่านายหน้า ค่าธรรมเนียม
หรือค่าตอบแทนอื่น ซึ่งแบ่งเป็น 3 ประเภทบัญชี คือ บัญชีเงินสด บัญชีเครดิตบาลานซ์ และ
บัญชีอินเตอร์เน็ต โดยบริษัทหลักทรัพย์ฯมีส่วนแบ่งตลาดมูลค่าการซื้อขายหลักทรัพย์ และ
รายละเอียดลูกค้าแยกตามประเภทลูกค้า และ แยกตามบัญชีซื้อขาย ในปี 2548 ถึงปี 2551
ดังตารางต่อไปนี้

+------------------+-----+-----+-----+-----+-----+-----+-----+------+
|                  | ปี   |     | ปี   |     | ปี   |     | ปี   |      |
|                  | 2   |     | 2   |     | 2   |     | 2   |      |
|                  | 548 |     | 549 |     | 550 |     | 551 |      |
+==================+=====+=====+=====+=====+=====+=====+=====+======+
|   จำ             | 576 |     | 584 |     | 581 |     | 580 |      |
| นวนหลักทรัพย์ในตลาด |     |     |     |     |     |     |     |      |
|   SET            |     |     |     |     |     |     |     |      |
+------------------+-----+-----+-----+-----+-----+-----+-----+------+
|   จำ             | 38  |     | 44  |     | 54  |     | 59  |      |
| นวนหลักทรัพย์ในตลาด |     |     |     |     |     |     |     |      |
|   MAI            |     |     |     |     |     |     |     |      |
+------------------+-----+-----+-----+-----+-----+-----+-----+------+
|   อันดับในตลาด     | 13  |     | 24  |     | 28  |     | 29  |      |
+------------------+-----+-----+-----+-----+-----+-----+-----+------+
| จำนวนนา          | 39  |     | 37  |     | 38  |     | 38  |      |
| ยหน้าซื้อขายหลักทรัพย์ |     |     |     |     |     |     |     |      |
+------------------+-----+-----+-----+-----+-----+-----+-----+------+
| ส่วนแบ่งการตลาด    | 2   |     | 1   |     | 1   |     | 1   |      |
| (ร้อยละ)          | .92 |     | .64 |     | .35 |     | .40 |      |
+------------------+-----+-----+-----+-----+-----+-----+-----+------+
|   มูลค่าการซื้อ      | 4,0 |     | 3,9 |     | 4,2 |     | 3,9 |      |
| ขายหมุนเวียนรวมของ | 67, |     | 83, |     | 71, |     | 81, |      |
|   SET .และ MAI*  | 181 |     | 676 |     | 820 |     | 230 |      |
|   (ล้านบาท)       |     |     |     |     |     |     |     |      |
+------------------+-----+-----+-----+-----+-----+-----+-----+------+
|   มูลค่าการซื้อขายรว | 2   |     | 1   |     | 1   |     | 1   |      |
| มของบริษัทหลักทรัพย์ฯ | 37, |     | 30, |     | 15, |     | 11, |      |
|   (ล้านบาท)       | 500 |     | 531 |     | 652 |     | 768 |      |
+------------------+-----+-----+-----+-----+-----+-----+-----+------+
| แยกตามประเภทลูกค้า | มูลค | สัด  | มูลค | มูลค | สัด  | สัด  | มูลค | ส    |
| (ล้านบาท)         | ่าซื้อ | ส่วน | ่าซื้อ | ่าซื้อ | ส่วน | ส่วน | ่าซื้อ | ัดส่วน |
|                  | ขาย | (%) | ขาย | ขาย | (%) | (%) | ขาย | (%)  |
| ของบร            |     |     |     |     |     |     |     |      |
| ิษัทหลักทรัพย์โกลเบล็ก |     |     |     |     |     |     |     |      |
| จำกัด             |     |     |     |     |     |     |     |      |
+------------------+-----+-----+-----+-----+-----+-----+-----+------+
| -   รายย่อย       | 2   | 97. | 1   | 95. | 1   | 91. | 1   | 95   |
|                  | 31, | 39% | 25, | 48% | 06, | 97% | 06, | .32% |
|                  | 298 |     | 387 |     | 345 |     | 529 |      |
+------------------+-----+-----+-----+-----+-----+-----+-----+------+
| -   สถาบัน        | 2,  | 1.  | 1,  | 2.  | 1,  | 0.  | 1,  | 1    |
|                  | 704 | 14% | 106 | 76% | 041 | 90% | 448 | .29% |
+------------------+-----+-----+-----+-----+-----+-----+-----+------+
| -   อื่น ๆ         | 3,  | 1.  | 4,  | 1.  | 8,  | 7.  | 3,  | 3    |
|     (นิติบุคคล,     | 498 | 47% | 039 | 76% | 240 | 13% | 790 | .39% |
|     บ            |     |     |     |     |     |     |     |      |
| ริษัทที่ไม่หวังผลกำไร, |     |     |     |     |     |     |     |      |
|     Port)        |     |     |     |     |     |     |     |      |
+------------------+-----+-----+-----+-----+-----+-----+-----+------+
| แยกตามประเภทบัญชี  | มูลค | สัด  | มูลค | มูลค | สัด  | สัด  | มูลค | สัดส่ว |
| (ล้านบาท)         | ่าซื้อ | ส่วน | ่าซื้อ | ่าซื้อ | ส่วน | ส่วน | ่าซื้อ | น(%) |
|                  | ขาย | (%) | ขาย | ขาย | (%) | (%) | ขาย |      |
| ของบร            |     |     |     |     |     |     |     |      |
| ิษัทหลักทรัพย์โกลเบล็ก |     |     |     |     |     |     |     |      |
| จำกัด             |     |     |     |     |     |     |     |      |
+------------------+-----+-----+-----+-----+-----+-----+-----+------+
| -   บัญชีเงินสด     | 1   | 80. | 1   | 77. | 81, | 70. | 82, | 73   |
|                  | 90, | 18% | 11, | 99% | 835 | 78% | 117 | .47% |
|                  | 423 |     | 373 |     |     |     |     |      |
+------------------+-----+-----+-----+-----+-----+-----+-----+------+
| -                | 26, | 11. | 14, | 18. | 28, | 24. | 24, | 21   |
|   บัญชีเครดิตบาลานซ์ | 657 | 22% | 409 | 07% | 150 | 35% | 037 | .51% |
+------------------+-----+-----+-----+-----+-----+-----+-----+------+
| -   บัญชี          | 20, | 8.  | 4,  | 3.  | 5,  | 4.  | 2,  | 5    |
|     อินเตอร์เน็ต    | 420 | 60% | 749 | 94% | 641 | 88% | 614 | .02% |
+------------------+-----+-----+-----+-----+-----+-----+-----+------+

หมายเหตุ * ไม่รวมหุ้นกู้ และหุ้นกู้แปลงสภาพ

ตารางแสดงอันดับนายหน้าซื้อขายหลักทรัพย์ตามมูลค่าส่วนแบ่งการตลาด

  ----------------------------------------------------------------------------------
  อันดับ   2548               2549              2550               2551      
  ------ --------- -------- --------- ------- --------- -------- --------- ---------
         ชื่อย่อ      ร้อยละ    ชื่อย่อ      ชื่อย่อ    ร้อยละ     ร้อยละ    ชื่อย่อ      ร้อยละ

  1      KIMENG    10.20    KIMENG    8.57    KIMENG    8.10     KIMENG    8.18

  2      ASP       7.14     SCBS      6.38    ASP       5.74     PHATRA    5.96

  3      SCBS      5.15     ASP       6.19    PHATRA    5.63     ASP       5.38

  4      PHATRA    4.97     PHATRA    5.79    CS        5.23     CS        4.81

  5      ZMICO     4.28     CS        5.13    SCB       5.04     ZMICO     4.60

  6      CSFB      4.03     UBS       4.63    UBS       4.70     BFITSEC   4.04

  7      UBS       4.00     KGI       3.94    KGI       4.18     TNS       3.98

  8      KGI       3.72     ZMICO     3.77    BLS       3.68     BLS       3.97

  9      BLS       3.29     BFITSEC   3.64    BFITSEC   3.51     UBS       3.86

  10     BFITSEC   3.19     BLS       3.54    AYS       3.50     AYS       3.81

  11     TSC       2.96     CLSA      3.32    TNS       3.49     KGI       3.75

  12     DBSV      2.93     TNS       3.31    ZMICO     3.05     SCBS      3.64

  13     GLOBLEX   2.92     TSC       3.21    CLSA      3.04     PST       3.17

  14                        AYS       3.00    TSC       3.01     TMBMACQ   2.85

  15                        DBSV      2.84    DBSV      2.84     CNS       2.67

  16                        JPM       2.79    JPM       2.79     TSC       2.62

  17                        TMBMACQ   2.72    TMBMACQ   2.67     JPM       2.49

  18                        CNS       2.56    ASL       2.47     CLSA      2.48

  19                        ASL       2.56    CNS       2.45     ACLS      2.36

  20                        UOBKHST   2.51    PST       2.39     ASL       2.31

  21                        ACLS      2.27    ACLS      2.34     TRINITY   2.23

  22                        SICSEC    2.13    UOBKHST   2.12     DBSV      2.14

  23                        PST       1.74    TRINITY   2.11     FINANSA   1.72

  24                        GLOBLEX   1.64    FINANSA   1.71     UOBKHST   1.67

  25                                          SICSEC    1.53     SICSEC    1.50

  26                                          BTSEC     1.50     KS        1.47

  27                                          KKS       1.36     AIRA      1.43

  28                                          GLOBLEX   1.35     FES       1.43

  29                                                             GLOBLEX   1.40
  ----------------------------------------------------------------------------------

ที่มา ตลาดหลักทรัพย์แห่งประเทศไทย

นโยบายในการรับลูกค้าและการอนุมัติวงเงินซื้อหลักทรัพย์

ในช่วงปีที่ผ่านมา
บริษัทหลักทรัพย์ยังคงพิจารณารับลูกค้าโดยการใช้หลักเกณฑ์การพิจารณาวงเงินที่เคร่งครัด
ทั้งนี้ในช่วงเดือนกันยายน 2551 บริษัทหลักทรัพย์ฯ
ได้เริ่มประกอบธุรกิจใหม่เกี่ยวกับตลาดตราสารอนุพันธ์
ซึ่งลูกค้าทั้งรายเดิมและรายใหม่ก็มีความสนใจที่จะเปิดบัญชีซื้อขายสัญญาซื้อขายล่วงหน้าเป็นจำนวนเพิ่มขึ้น
อย่างไรก็ตามเนื่องจากธุรกรรมในด้านตลาดตราสารอนุพันธ์มีความเสี่ยงที่สูงจากความซับซ้อนของสินค้าและความผันผวนของดัชนีราคาตลาดหลักทรัพย์
บริษัทจึงพิจารณาลูกค้าโดยยึดหลักของ Know-Your-Client คือ ลูกค้าต้องแสดงความมีตัวตน
(Self-declare)
ที่ชัดเจนให้บริษัททราบและต้องผ่านการตรวจสอบของเจ้าหน้าที่การตลาดเป็นลายลักษณ์อักษร
ลูกค้าที่มีความเสี่ยงสูงจากลักษณะอาชีพหรือพฤติกรรมการลงทุนก็ต้องผ่านขั้นตอนการอนุมัติก็ต้องผ่านระดับผู้มีอำนาจที่สูงขึ้นกว่าปกติ
รวมถึงตรวจสอบการทำธุรกรรมของลูกค้าที่เหตุอันควรสงสัยและแจ้งต่อทางการอย่างต่อเนื่อง
(Customer Due
Diligence)เพื่อให้สอดคล้องกับการบริหารความเสี่ยงเพื่อป้องกันการใช้ธุรกิจหลักทรัพย์เป็นช่องทางในการฟอกเงิน
รวมทั้งจะประเมินวงเงินในการซื้อขายเป็นลักษณะวงเงินรวม หรือ Total Exposure
โดยแบ่งวงเงินไปตามประเภทบัญชีที่ลูกค้าต้องการ ซึ่งได้แก่ บัญชีเงินสด บัญชีเงินสดล่วงหน้า
(Cash Balance) บัญชีเงินกู้ยืมเพื่อซื้อหลักทรัพย์ (Credit Balance) บัญชีอินเทอร์เน็ต
และบัญชีตราสารอนุพันธ์ ทำให้ความเสี่ยงโดยรวมของลูกค้าและบริษัทลดลง
เนื่องจากหากลูกค้าต้องการเปลี่ยนแปลงวงเงินซื้อขายประเภทใด
บริษัทหลักทรัพย์ก็จะพิจารณาหลักประกันโดยรวมทั้งหมดว่าเหมาะสมหรือไม่ก่อนการอนุมัติวงเงินซื้อขายหลักทรัพย์

บริษัทหลักทรัพย์ฯ ได้กำหนดอำนาจอนุมัติภายในของบริษัทหลักทรัพย์ฯ
เกี่ยวกับธุรกรรมการเป็นนายหน้าซื้อขายหลักทรัพย์ ที่สำคัญๆ ได้แก่

1. การเปิดบัญชีและการอนุมัติวงเงินซื้อขายหลักทรัพย์

2. การอนุมัติซื้อหลักทรัพย์เกินวงเงินระหว่างช่วงซื้อขายหลักทรัพย์และ Short Sell

3. การอนุมัติรายการ Put Through

โดยอำนาจอนุมัติดังกล่าวจะผ่านการพิจารณาตามลำดับขั้นของผู้มีอำนาจ
โดยพิจารณาถึงความเหมาะสมและเพียงพอของวงเงินและบุคคลที่ทำรายการต้องเป็นบุคคลที่บริษัทหลักทรัพย์มอบหมายเท่านั้น

  บัญชีเงินสด

หมายถึง บัญชีซื้อขายหลักทรัพย์ที่ลูกค้าจะต้องชำระค่าซื้อหลักทรัพย์ให้แก่บริษัทหลักทรัพย์ฯ ภายใน 3
วันทำการนับจากวันที่ซื้อหลักทรัพย์
และบริษัทหลักทรัพย์ฯจะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
หลังจากวันที่สั่งขายหลักทรัพย์ได้

  การควบคุมและติดตามลูกค้าซื้อขายหลักทรัพย์ในบัญชีเงินสด

ในปีที่ผ่านมาตลาดหลักทรัพย์มีการปรับมูลค่าหลักประกันในบัญชีเงินสดเพิ่มขึ้นจากร้อยละ 10
เป็นร้อยละ 15 ของวงเงินซื้อขายของลูกค้า ซึ่งบริษัทหลักทรัพย์ฯ
มีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
โดยลูกค้าต้องวางทรัพย์สินเพื่อเป็นหลักประกันก่อนการซื้อขายในอัตราที่กำหนดเป็นไปตามกฎเกณฑ์ของตลาดหลักทรัพย์แห่งประเทศไทย
โดยมีระบบการซื้อขายที่ตรวจสอบวงเงินและกำหนดจำนวนเงินสูงสุดไว้สำหรับแต่ละคำสั่งซื้อ
หากเกินวงเงินระบบจะไม่อนุญาตให้ส่งคำสั่งนั้นๆได้หรือต้องผ่านการอนุมัติจากผู้มีอำนาจ
โดยบริษัทมีหลักเกณฑ์และนโยบายในการป้องกันความเสี่ยง ดังนี้

1.  พิจารณาห้ามซื้อเพิ่มเติมสำหรับลูกค้าที่มีผลขาดทุนเกิน 10% ของวงเงินอนุมัติ

-   ฝ่ายบริหารความเสี่ยงนำเสนอรายชื่อลูกค้า
    ข้อมูลฐานะการเงินและประวัติการซื้อขายนำเสนอคณะกรรมการพิจารณาวงเงินอนุมัติว่าจะทำการซื้อขายต่อไปหรือไม่

2.  พิจารณามูลค่าซื้อสุทธิในหลักทรัพย์สูงสุด 10 อันดับแรกของบริษัท
    เพื่อประเมินพฤติกรรมของลูกค้าในการลงทุนในหลักทรัพย์ดังกล่าว รวมทั้งศักยภาพของลูกค้า

-   ฝ่ายบริหารความเสี่ยงวิเคราะห์รายชื่อหลักทรัพย์ที่มีการซื้อสุทธิสูงสุดในวันก่อนหน้า
    พร้อมรายชื่อลูกค้า ปริมาณการซื้อในหลักทรัพย์นั้นๆ และมูลค่าหลักประกันที่มีกับบริษัทหลักทรัพย์ฯ
    และรวบรวมบัญชีที่มีผลขาดทุนเกินกว่าหลักประกันเพื่อเสนอแก่คณะกรรมการพิจารณาวงเงินเพื่อพิจารณา

-   คณะกรรมการพิจารณาวงเงินจะพิจารณาความเสี่ยงในหลักทรัพย์นั้นๆ
    และอาจจะห้ามซื้อหลักทรัพย์นั้นๆ เพิ่มเติม (Internal DS) หรือห้ามลูกค้าเฉพาะรายซื้อเพิ่ม

3.  พิจารณาลูกค้าที่มีการซื้อสุทธิในหลักทรัพย์ที่มีราคาลดต่ำลงมากที่สุด 5 อันดับแรก
    เพื่อประเมินพฤติกรรมของลูกค้าในการลงทุนในหลักทรัพย์ดังกล่าว รวมทั้งศักยภาพของลูกค้า

-   ฝ่ายบริหารความเสี่ยงวิเคราะห์รายชื่อหลักทรัพย์ที่มีราคาลดต่ำลงมากที่สุด ในวันก่อนหน้า
    พร้อมรายชื่อลูกค้า ปริมาณการซื้อในหลักทรัพย์นั้นๆ และมูลค่าหลักประกันที่มีกับบริษัทหลักทรัพย์ฯ
    และรวบรวมบัญชีที่มีผลขาดทุนเกินกว่าหลักประกันเพื่อเสนอแก่คณะกรรมการพิจารณาวงเงินเพื่อพิจารณา

-   คณะกรรมการพิจารณาวงเงินจะพิจารณาความเสี่ยงในหลักทรัพย์นั้นๆ
    และอาจจะห้ามซื้อหลักทรัพย์นั้นๆ เพิ่มเติม (Internal DS) หรือห้ามลูกค้าเฉพาะรายซื้อเพิ่ม

4.  การผิดนัดชำระหนี้
    บริษัทหลักทรัพย์ฯมีนโยบายในการควบคุมพฤติกรรมการชำระราคาของลูกค้าทุกราย
    ตามหัวข้อนโยบายเรื่องการผิดนัดชำระราคา

5.  การทบทวนวงเงินประจำปี
    บริษัทหลักทรัพย์ฯมีนโยบายในการทบทวนศักยภาพของลูกค้าในกรณีที่ไม่มีการซื้อขายต่อเนื่องเป็นเวลา
    1 ปี และไม่มีหลักประกันเพียงพอกับวงเงินตามนโยบายของบริษัทหลักทรัพย์ฯ
    โดยเจ้าหน้าที่การตลาดต้องหาข้อมูลเพิ่มเติมเพื่อสนับสนุนว่าลูกค้ายังมีความสามารถในการชำระหนี้ตามวงเงินเดิม
    ปรับลดวงเงิน หรือปิดบัญชี

  บัญชีเครดิตบาลานซ์ (Credit Balance)

หมายถึง บัญชีที่มีการให้กู้ยืมเงินเพื่อซื้อหลักทรัพย์โดยบริษัทหลักทรัพย์ฯ ซึ่งได้เริ่มดำเนินการ
ตั้งแต่เดือนพฤษภาคม 2546

ขั้นตอนและวิธีปฏิบัติในการให้กู้ยืมเพื่อซื้อหลักทรัพย์

1. ขั้นตอนในการพิจารณารับลูกค้าโดยวิเคราะห์ฐานะการเงินและศักยภาพของลูกค้า

2. การอนุมัติวงเงินให้กู้ยืมเพื่อซื้อหลักทรัพย์ตามอำนาจวงเงินอนุมัติ

3. ลูกค้าต้องวางเงินหรือหลักทรัพย์ที่อนุญาตให้ลูกค้าซื้อ (Marginable Securities)
เป็นประกันในครั้งแรกเพื่อกำหนดอำนาจซื้อโดยต้องเป็นหลักทรัพย์ที่บริษัทอนุญาตรับเป็นหลักประกันเท่านั้น

4. บริษัทหลักทรัพย์ฯ มีระบบการซื้อขายที่ควบคุมลูกค้าไม่สามารถซื้อเกินกว่าอำนาจซื้อที่คำนวณได้ ณ
ขณะใดขณะหนึ่ง และลูกค้าไม่สามารถขายโดยไม่มีหลักทรัพย์ในบัญชี

5. บริษัทหลักทรัพย์ฯ มีการกำหนดอัตรามาร์จิ้นเริ่มต้น การป้องกันความเสี่ยงของบริษัทหลักทรัพย์ฯ
ที่เกี่ยวกับการกำหนดรายชื่อหลักทรัพย์
การพิจารณาอนุมัติเปิดบัญชีให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance)
พร้อมการปฏิบัติต่อเงินของลูกค้าให้แก่ลูกค้า
และการปฏิบัติเกี่ยวกับการให้กู้ยืมเงินเพื่อซื้อหลักทรัพย์ในระบบเครดิตบาลานซ์ (Credit
Balance) ตามประกาศของตลาดหลักทรัพย์ฯ และคณะกรรมการกำกับหลักทรัพย์และตลาดหลักทรัพย์

นโยบายการรับหลักประกัน

  บริษัทหลักทรัพย์ฯ มีนโยบายการรับทรัพย์สินเป็นหลักประกัน ซึ่งประกอบด้วย

  1. เงินสด

  2. หลักทรัพย์ที่จดทะเบียนในตลาดหลักทรัพย์ฯ

  3. ทรัพย์สินอื่นๆ ได้แก่

  3.1 พันธบัตรรัฐบาล

  3.2 พันธบัตรรัฐวิสาหกิจ

  3.3 พันธบัตรธนาคารแห่งประเทศไทย

  3.4 ตั๋วสัญญาใช้เงินที่ออกโดยบริษัทเงินทุนหรือบริษัทเครดิตฟองซิเอร์

  3.5 บัตรเงินฝากที่ออกโดยธนาคารพาณิชย์หรือบริษัทเงินทุน

  3.6 เลตเตอร์ออฟเครดิต

  3.7 หนังสือค้ำประกันที่ออกโดยธนาคารเพื่อเป็นประกันการชำระหนี้ในบัญชีมาร์จิ้น ของลูกค้า
  โดยธนาคารนั้นยินยอมรับผิดในฐานะลูกค้าชั้นดี

ทั้งนี้ บริษัทหลักทรัพย์ฯ จะรับทรัพย์สินอื่น ๆ ในข้อ 3. เป็นหลักประกันได้
จะต้องได้รับการอนุมัติจากคณะกรรมการพิจารณาวงเงิน และบริษัทหลักทรัพย์ฯ
จะรับหลักทรัพย์หรือทรัพย์สินที่วางเป็นหลักประกันได้
ก็ต่อเมื่อได้มีการทำนิติกรรมจดจำนำเป็นที่เรียบร้อยแล้ว

  การควบคุมและติดตามลูกค้าซื้อขายหลักทรัพย์ในบัญชีเครดิตบาลานซ์

บริษัทหลักทรัพย์ได้ปรับปรุงนโยบายการควบคุมภายในและการบริหารความเสี่ยงในบัญชีเครดิตบาลานซ์โดยให้ความสำคัญเพิ่มเกี่ยวกับการกระจุกตัวในหลักทรัพย์
(Stock Concentration Limit) และกระบวนการเรียกหลักประกันเพิ่ม (Call Margin)
และการบังคับขาย (Force Sale)
ที่เคร่งครัดเพิ่มขึ้นและต้องแจ้งให้ผู้บริหารระดับสูงได้รับทราบอย่างต่อเนื่อง
โดยมีเกณฑ์การควบคุมสรุปได้ดังนี้

1. ยอดหนี้รวมของลูกค้าทุกราย (Total Margin Loan) ต้องไม่เกิน 2
เท่าของเงินกองทุนบริษัทหลักทรัพย์ฯ

2.  ยอดหนี้ต่อรายลูกค้า (Exposure to a Single Client) สูงสุดไม่เกิน 25%
    ของเงินกองทุนบริษัทหลักทรัพย์ฯ
    โดยต้องพิจารณาความเหมาะสมและสภาพคล่องของบริษัทในขณะนั้น
    โดยจะพิจารณาความสามารถในการชำระหนี้ของลูกค้าเป็นหลัก

3.  การกระจุกตัวในหลักทรัพย์ใดๆ ในจำนวนมากกว่า 0.5% ของจำนวนหุ้นจดทะเบียน (Stock
    Concentration per Client > 0.5% of Outstanding Share)

-   กรณีที่ลูกค้าถือหลักทรัพย์ใดๆ ในจำนวนมากกว่า 0.5% ของจำนวนหุ้นจดทะเบียนแต่ไม่เกิน 1%
    ของจำนวนหุ้นจดทะเบียน
    ฝ่ายบริหารความเสี่ยงแจ้งให้หัวหน้าเจ้าหน้าที่การตลาดรับทราบและให้ดูแลการซื้อเพิ่มของลูกค้า

-   กรณีที่ลูกค้าถือหลักทรัพย์ใดๆ ในจำนวนตั้งแต่ 1% ของจำนวนหุ้นจดทะเบียนขึ้นไป
    ฝ่ายบริหารความเสี่ยงรายงานให้คณะกรรมการพิจารณาวงเงินพิจารณาให้ซื้อเพิ่มหรือห้ามซื้อเป็นกรณีไป
    และรายงานให้คณะกรรมการบริษัทหลักทรัพย์ฯรับทราบ

4.  การกระจุกตัวในหลักทรัพย์ใดๆ ของลูกค้าทุกรายที่มากกว่า 5% ของจำนวนหุ้นจดทะเบียน
    (Total Credit Balance Clients Holding Any Stock > 5% of Outstanding
    Share)

-   กรณีที่ลูกค้าทุกรายถือครองหลักทรัพย์ใดหลักทรัพย์หนึ่งรวมกันมากกว่า 5%
    ของจำนวนหุ้นจดทะเบียน
    ฝ่ายบริหารความเสี่ยงรายงานให้คณะกรรมการพิจารณาวงเงินพิจารณาไม่ให้ซื้อเพิ่มหรือห้ามซื้อเป็นกรณีไปและรายงานให้คณะกรรมการบริษัทหลักทรัพย์ฯรับทราบ
    นอกจากนี้เพื่อเป็นป้องกันล่วงหน้า หากหลักทรัพย์ใดหลักทรัพย์หนึ่งมีการถือครองเกินกว่า 4%
    ก็ให้ติดตามอย่างไรก็ตาม และหากมีการกระจุกตัวเกินกว่า 5%
    และเป็นหลักทรัพย์ที่วางเป็นประกันการชำระหนี้ในบัญชีมาร์จิ้นเกินกว่า 40%
    ของจำนวนหลักทรัพย์ที่จำหน่ายได้แล้วตามข้อมูลที่ตลาดหลักทรัพย์เผยแพร่
    คณะกรรมการพิจารณาวงเงินจะให้หัวหน้าเจ้าหน้าที่การตลาดดำเนินการลดจำนวนการกระจุกตัวลงทันที
    รวมถึงการพิจารณาปรับอัตรา IM เพิ่มเติมได้

5.  หลักเกณฑ์การพิจารณาหลักทรัพย์ที่อนุญาตให้ซื้อได้ และ/หรือ รับเป็นหลักประกันเพิ่ม
    (Marginable Securities) ในบัญชี Credit Balance

บริษัทหลักทรัพย์กำหนดให้หลักทรัพย์ที่อนุญาตให้ซื้อได้ และ/หรือ นำมาเป็นหลักประกันเพิ่มในบัญชี
Credit Balance (Marginable Securities)
ต้องเป็นหลักทรัพย์ที่อยู่ในรายชื่อหลักทรัพย์ที่อนุญาตให้ซื้อได้ และ/หรือ
นำมาเป็นหลักประกันเพิ่มในบัญชี Credit Balance (Marginable Securities)
โดยพิจารณาจากสภาพคล่องและปัจจัยพื้นฐานของหลักทรัพย์
ทั้งนี้มีการจัดประชุมคณะกรรมการพิจารณาวงเงินเป็นประจำสัปดาห์ละครั้ง
เพื่อพิจารณาความเสี่ยงของบัญชีซื้อขายหลักทรัพย์และกำหนดแนวทางในการบริหารความเสี่ยงที่ทันต่อสถานการณ์ปัจจุบัน

6.  การเรียกหลักประกันเพิ่มและการชำระหนี้

บริษัทหลักทรัพย์จะมีการติดตามลูกหนี้ที่ต้องวางหลักประกันเพิ่มอย่างเคร่งครัด
โดยต้องวางหลักประกันเพิ่มเพื่อให้มูลค่าทรัพย์สินรวมของลูกหนี้สูงกว่ามูลค่าหลักประกันที่ต้องดำรงไว้
ทั้งนี้หากไม่ได้ดำเนินให้เสร็จสิ้นภายใน 5 วันทำการ บริษัทจะบังคับขายหลักประกันของลูกหนี้ต่อไป
นอกจากนี้หากมูลค่าทรัพย์สินรวมของลูกหนี้มีมูลค่าลดลงมากเนื่องจากราคาหลักทรัพย์ตกลงอย่างรุนแรง
โดยที่ยังไม่ได้ผ่านกระบวนการเรียกหลักประกันเพิ่ม บริษัทก็อาจทำการบังคับขายหลักประกันได้ทันที
(Real Time) เพื่อลดความเสี่ยงได้ทันที

  บัญชีซื้อขายหลักทรัพย์ประเภทเครดิต บาลานซ์ กับบริษัทหลักทรัพย์เพื่อธุรกิจหลักทรัพย์ (TSFC)

ในช่วงปีที่ผ่านมา ลูกค้าที่เปิดบัญชีซื้อขายหลักทรัพย์ประเภทเครดิตบาลานซ์กับ TSFC
ผ่านบริษัทหลักทรัพย์ฯ มีจำนวนลดลงมาก จากสภาวะตลาดหลักทรัพย์และ TSFC
ไม่ได้ปล่อยเงินให้กู้ยืมเพิ่มเติมและไม่รับลูกค้าเพิ่ม อย่างไรก็ตาม กระบวนการเปิดบัญชี
เจ้าหน้าที่การตลาดจะดำเนินการจัดส่งชุดคำขอเปิดบัญชีให้กับลูกค้า
โดยตรวจสอบความครบถ้วนและความถูกต้องของข้อมูลลูกค้า พร้อมแนบความเห็น
แล้วจัดส่งให้ฝ่ายบริหารความเสี่ยง ซึ่งจะดำเนินการตรวจสอบความสมบูรณ์ของข้อมูลอีกครั้งหนึ่ง
และ ให้ผู้มีอำนาจของบริษัทหลักทรัพย์ฯ ลงนามรับรองสำเนาถูกต้อง แล้วจัดส่งให้กับ TSFC
เพื่อพิจารณารายละเอียด หลังจากนั้น TSFC จะแจ้งผลการอนุมัติวงเงินกู้ให้บริษัทหลักทรัพย์ฯทราบ
และ บริษัทหลักทรัพย์ฯ จะดำเนินการนัดลูกค้าเพื่อทำสัญญาเงินกู้กับ TSFC ต่อไป

บัญชีอินเตอร์เน็ต

หมายถึง ระบบการซื้อขายหลักทรัพย์ที่ลูกค้าสามารถส่งคำสั่งซื้อขายผ่านเครือข่ายอินเตอร์เน็ต

  การควบคุมและติดตามลูกค้าซื้อขายหลักทรัพย์ในบัญชี อินเตอร์เน็ต

การติดตามและควบคุมการซื้อขายหลักทรัพย์ ใช้แนวทางเดียวกับบัญชีเงินสด

บัญชีซื้อขายสัญญาซื้อขายล่วงหน้า

หมายถึง บัญชีซื้อขายหลักทรัพย์ที่ลูกค้าจะซื้อขายโดยอ้างอิงดัชนีราคาตลาดหลักทรัพย์ (SET50
Index) ทั้งนี้ลูกค้าต้องวางเงินสดล่วงหน้าก่อนการซื้อขาย

  การควบคุมและติดตามลูกค้าซื้อขายหลักทรัพย์ในบัญชีซื้อขายสัญญาซื้อขายล่วงหน้า

บัญชีซื้อขายสัญญาซื้อขายล่วงหน้ามีความผันผวนและความเสี่ยงสูงเนื่องจากมีการปรับมูลค่าเงินฝากของลูกค้าทุกวันตามการปรับตัวของดัชนีราคาตลาดหลักทรัพย์
(Mark to Market) ลูกค้าจึงมีภาระต้องดำรงมูลค่าสินทรัพย์ (Equity Balance)
ให้สูงกว่ามูลค่าหลักประกันที่ต้องดำรงไว้ (Maintainamce Margin)
หากลูกค้ามีมูลค่าสินทรัพย์ที่ต่ำกว่า
บริษัทจะติดตามให้ลูกค้านำเงินสดมาวางเป็นหลักประกันเพิ่มภายในวันทำการถัดไป
หากไม่ดำเนินการก็จะพิจารณาบังคับขายในวันทำการที่ 2 อย่างเคร่งครัด

นโยบายเรื่องการผิดนัดชำระราคา

บริษัทหลักทรัพย์ฯมีนโยบายเรื่องการผิดนัดชำระราคาดังต่อไปนี้

1.  เมื่อมีการผิดนัดชำระราคา
    บัญชีจะถูกดำเนินการห้ามซื้อจนกว่าลูกค้าจะทำการชำระราคารวมทั้งค่าปรับที่เกิดขึ้นทั้งหมดอย่างครบถ้วน
    และเจ้าหน้าที่การตลาดจัดทำบันทึกรายละเอียดการผิดนัดชำระราคา
    พร้อมทั้งชี้แจงเหตุผลให้ฝ่ายบริหารความเสี่ยงทราบ

2.  กรณีที่มีการผิดนัดชำระราคา 3 ครั้งภายใน 6 เดือน หรือขอให้นำค่าขายหักกลบค่าซื้อ (Net
    Offset) บัญชีของลูกค้าจะต้องถูกดำเนินการลดวงเงินซื้อขายหลักทรัพย์ลงอย่างน้อยครึ่งหนึ่ง
    หรือปิดบัญชี กรณีอื่นๆ ต้องได้รับการอนุมัติจากคณะกรรมการพิจารณาวงเงิน

3.  กรณีบัญชีอินเตอร์เน็ต ถ้ามีการผิดนัดชำระราคา หรือขอให้นำค่าขายหักกลบค่าซื้อ (Net
    Offset) จะต้องดำเนินการปิดบัญชี หรือเปลี่ยนประเภทบัญชีเป็นบัญชีเงินสด (Cash
    Balance) หรือเจ้าหน้าที่การตลาดรับหนี้เสียทั้งจำนวน กรณีอื่นๆ
    ต้องได้รับอนุมัติจากคณะกรรมการพิจารณาวงเงิน

0.  3.1.2 ธุรกิจการลงทุนในหลักทรัพย์
    (นโยบายการลงทุนที่ได้รับอนุมัติล่าสุดจากคณะกรรมการบริษัทหลักทรัพย์ฯ ครั้งที่ 1/2551
    เมื่อวันที่ 9 มกราคม 2551)

บริษัทหลักทรัพย์ฯ
มีนโยบายที่จะลงทุนในหลักทรัพย์ทั้งประเภทตราสารหนี้และตราสารทุนและหน่วยลงทุน
รวมทั้งนโยบายการลงทุนในต่างประเทศ โดยผ่านการกลั่นกรองจากคณะกรรมการการลงทุน

  (ก) การควบคุมดูแลการลงทุนของบริษัทหลักทรัพย์ฯ

คณะกรรมการลงทุนซึ่งเป็นคณะบุคคลที่ได้รับการแต่งตั้งจากคณะกรรมการบริษัทหลักทรัพย์ฯ
มีอำนาจหน้าที่และความรับผิดชอบ ดังนี้

1. กำหนดนโยบายและวงเงินในการลงทุนเพื่อบัญชีบริษัทหลักทรัพย์

2. กำหนดหลักเกณฑ์ เงื่อนไข วิธีการในการลงทุนแต่ละประเภท

3. ตัดสินใจลงทุนในแต่ละคราวตามนโยบายที่กำหนดไว้

การพิจารณาการลงทุน

การพิจารณาการลงทุนของบริษัทหลักทรัพย์ฯ มีหลักเกณฑ์การพิจารณาโดยสรุป ดังนี้

- เป็นหลักทรัพย์ที่มีพื้นฐานดี ผลการดำเนินงานดี มีแนวโน้มการเติบโตต่อเนื่อง
ให้ผลตอบแทนที่ดีตามภาวะตลาดและมีสภาพคล่องดี

- กรณีที่ไม่สามารถใช้ราคาตลาดอ้างอิงในการซื้อ-ขายได้ คณะกรรมการลงทุนกำหนดราคาซื้อ-ขาย
จากรายงานการวิเคราะห์ ซึ่งคำนึงถึงศักยภาพของธุรกิจโดยรวม ศักยภาพของบริษัท และปัจจัยอื่นๆ
ที่เกี่ยวข้อง ตลอดจนการใช้หลักวิชาการในการคำนวณมูลค่า

- คณะกรรมการลงทุนหรือผู้ที่ได้รับมอบหมายจากคณะกรรมการบริษัทหลักทรัพย์ฯ
เป็นผู้มีอำนาจอนุมัติรายการการลงทุนในหลักทรัพย์
โดยกำหนดวงเงินลงทุนประเภทตราสารทุนไม่เกิน 100 ล้านบาท ประเภทตราสารอนุพันธ์ไม่เกิน
20 ล้านบาท และไม่เกิน 50 ล้านบาทสำหรับการลงทุนในต่างประเทศ
สำหรับตราสารหนี้และหน่วยลงทุน จะเปลี่ยนแปลงตามที่คณะกรรมการบริษัทหลักทรัพย์ฯกำหนด
ขึ้นอยู่กับสภาพคล่องของบริษัทหลักทรัพย์ฯ เป็นหลัก

- คณะกรรมการลงทุนเป็นผู้กำหนดวัตถุประสงค์การลงทุนและนโยบายการลงทุน
โดยให้มีเงื่อนไขว่าบริษัทหลักทรัพย์ฯ จะต้องดำรงอัตราส่วนเงินกองทุนสภาพคล่องสุทธิ NCR
ได้มากกว่าร้อยละ 20

  (ข) นโยบายการลงทุนในหลักทรัพย์

บริษัทหลักทรัพย์ฯ

การลงทุนในหลักทรัพย์ประเภทต่างๆของบริษัทหลักทรัพย์ฯนั้น นโยบายและหลักเกณฑ์จะถูกกำหนด
ตลอดจนพิจารณาและอนุมัติการซื้อขายและลงทุนโดยคณะกรรมการลงทุน
ภายใต้ขอบเขตและนโยบายการลงทุนที่นำเสนอและได้รับการอนุมัติจากคณะกรรมการบริษัทหลักทรัพย์ฯ
โดยมีเจ้าหน้าที่สังกัดฝ่ายบริหารเงินได้รับมอบหมายให้เป็นผู้ดูแลการลงทุนตามนโยบายดังกล่าว
และกำหนดให้มีรายงานการซื้อขายและการลงทุน ผลตอบแทน และยอดคงเหลือ
ต่อคณะกรรมการลงทุนเป็นรายเดือน เพื่อเป็นข้อมูลในการควบคุมและติดตาม
รวมทั้งกำหนดแผนการลงทุนในครั้งต่อไป
โดยการลงทุนในส่วนของบริษัทหลักทรัพย์ฯมีวัตถุประสงค์ในการบริหารสภาพคล่องเป็นหลัก

  ประเภทการลงทุนในหลักทรัพย์

1.  การลงทุนชั่วคราว (short term investment) หมายถึง
    การลงทุนที่บริษัทตั้งใจจะถือไว้ไม่เกิน 1 ปี

2.  การลงทุนระยะยาว (long term investment) หมายถึง
    การลงทุนที่บริษัทตั้งใจจะถือไว้เกิน 1 ปี โดยให้อยู่ในการพิจารณาของคณะกรรมการลงทุน
    และต้องนำเสนอคณะกรรมการบริษัทเพื่อพิจารณาอนุมัติต่อไป

ขอบเขตการลงทุน

การลงทุนของบริษัทหลักทรัพย์ฯ แบ่งออกเป็นประเภทต่างๆ ดังนี้

ประเภทที่ 1 การลงทุนในหลักทรัพย์ประเภทตราสารทุน
เป็นการลงทุนในหลักทรัพย์ที่จดทะเบียนในตลาดหลักทรัพย์แห่งประเทศไทย
โดยไม่ลงทุนในหลักทรัพย์ที่จดทะเบียนในตลาดหลักทรัพย์ใหม่
ตราสารสิทธิและหลักทรัพย์ที่จดทะเบียนในกระดานต่างประเทศ

ประเภทที่ 2 การลงทุนในหลักทรัพย์ประเภทตราสารหนี้
เป็นการซื้อขายและลงทุนในหลักทรัพย์อันเป็นตราสารแห่งหนี้
รวมถึงการลงทุนในบัญชีเงินฝากธนาคาร และการปล่อยสินเชื่อให้กับสถาบันการเงิน

ประเภทที่ 3 การลงทุนในหลักทรัพย์ประเภทตราสารอนุพันธ์
เป็นการซื้อขายและลงทุนในสัญญาซื้อขายล่วงหน้าประเภทฟิวเจอร์ส ( futures ) และ ออปชั่น (
options ) และลงทุนได้ทุกประเภทผลิตภัณฑ์ที่ บมจ.ตลาดอนุพันธ์กำหนด

ประเภทที่ 4 การลงทุนในหลักทรัพย์ประเภทหน่วยลงทุน
เป็นการซื้อขายและลงทุนในหน่วยลงทุนประเภทกองทุนเปิด
ประเภทที่มีนโยบายลงทุนในตราสารหนี้ระยะสั้น และ/หรือ
กองทุนประเภทที่มีนโยบายลงทุนในตราสารทุนหรือกองทุนผสม
และกองทุนที่มีนโยบายลงทุนในหลักทรัพย์หรือในกองทุนต่างประเทศ

ประเภทที่ 5 การลงทุนในหลักทรัพย์ และตราสาร หรือทรัพย์สินที่ออกและเสนอขายในต่างประเทศ
รวมทั้งการลงทุนผ่านบริษัทจัดการหรือสถาบันการเงินซึ่งบริหารจัดการกองทุนส่วนบุคคลในต่างประเทศตามรายชื่อที่ได้รับอนุมัติ

  การบริหารความเสี่ยง

1. การกำหนดวงเงินลงทุน

คณะกรรมการลงทุนมีอำนาจอนุมัติรายการซื้อขายในวงเงินเพื่อค้า และลงทุนในตราสารทุนไม่เกิน
100 ล้านบาท ลงทุนในตราสารอนุพันธ์ไม่เกิน 20 ล้านบาท และสำหรับการลงทุนในต่างประเทศ
ไม่เกิน 50 ล้านบาท
โดยกำหนดวงเงินลงทุนในต่างประเทศทุกประเภทรวมกันทั้งสิ้นจะต้องไม่เกินร้อยละ 35
ของเงินกองทุนของบริษัทฯ หรือเปลี่ยนแปลงตามที่คณะกรรมการบริษัทฯกำหนด
กรณีการลงทุนเกินวงเงินที่กำหนด จะทำได้ไม่เกินร้อยละ 10 ของ วงเงิน
(คิดรวมเป็นวงเงินทั้งสิ้น 110 ล้านบาท และ 55 ล้านบาทตามลำดับ)
และจะต้องจัดส่งสำเนารายงานให้ฝ่ายกำกับและตรวจสอบการปฏิบัติงานทราบด้วย
และสำหรับตราสารหนี้จะเปลี่ยนแปลงตามที่คณะกรรมการบริษัทหลักทรัพย์ฯ กำหนด
โดยพิจารณาตามความเหมาะสม และต้องคำนึงถึงความเสี่ยงต่อฐานะทางการเงิน
และสภาพคล่องของบริษัท (NCR)

2. แนวทางการลงทุนและผลตอบแทนคาดหวัง

บริษัทฯ ลงทุนโดยมีวัตถุประสงค์เพื่อค้า และเผื่อขาย ตามสถานการณ์ทางเศรษฐกิจ และภาวะตลาด
ทั้งนี้ เป็นการลงทุนเองโดยตรงหรือผ่านกองทุนส่วนบุคคลในต่างประเทศ
ตามรายชื่อที่ได้รับอนุมัติจากคณะกรรมการบริษัทฯ โดยหวังผลตอบแทนในรูป อัตราดอกเบี้ย
กำไรจากส่วนต่าง และรายได้จากเงินปันผล ร้อยละ 10 – 15 ต่อปี

3. การกำหนดสัดส่วนการลงทุน

กำหนดให้มีการกระจายความเสี่ยงโดยลงทุนในหลักทรัพย์ตามกลุ่มอุตสาหกรรมต่าง ๆ
เพื่อป้องกันการกระจุกตัว
โดยจะสามารถลงทุนในประเภทตราสารทุนแต่ละรายหลักทรัพย์สูงสุดได้ไม่เกินหลักทรัพย์ละ 20
ล้านบาท ทั้งนี้ ขึ้นอยู่กับความเหมาะสมตามสภาวะตลาด ปัจจัยพื้นฐาน ผลตอบแทนในรูปเงินปันผล
และกำไรจากการซื้อขาย

4. การจำกัดผลขาดทุน (Cut Loss)

การจำกัดผลขาดทุนจากการซื้อขายและลงทุนให้ขึ้นอยู่กับการพิจารณาของคณะกรรมการลงทุน ทั้งนี้
กรณีฝ่ายบริหารเงินพิจารณาแล้ว เห็นว่ามีผลขาดทุนเกินกว่าร้อยละ 2
ของราคาทุนสำหรับตราสารหนี้ และเกินกว่าร้อยละ 10 สำหรับตราสารทุน
ให้เรียกประชุมหรือรายงานต่อคณะกรรมการลงทุนเพื่อพิจารณาขายหรือลดการลงทุนในหลักทรัพย์
และกรณีมีผลขาดทุนเกินกว่าร้อยละ 5 สำหรับตราสารหนี้ และเกินกว่าร้อยละ 20
สำหรับตราสารทุนให้รายงานคณะกรรมการลงทุนเพื่อตัดสินใจ
และต้องนำเสนอต่อคณะกรรมการบริษัทหลักทรัพย์ฯ เพื่อพิจารณาอนุมัติต่อไป

5. การวิเคราะห์ข้อมูลเพื่อตัดสินใจ

วิเคราะห์ปัจจัยพื้นฐาน (Fundamental Analysis) โดยการวิเคราะห์เศรษฐกิจ อุตสาหกรรม
กิจการ และผู้บริหาร และวิเคราะห์ทางเทคนิค (Technical Analysis)
เพื่อเป็นข้อมูลสนับสนุนในการกำหนดช่วงเวลาในการซื้อขาย ทั้งนี้ การลงทุนจะต้องมีบทวิเคราะห์
และมีการปรับปรุงเมื่อปัจจัยพื้นฐานมีการเปลี่ยนแปลงอย่างมีนัยสำคัญ และกระทบต่อการดำเนินงาน
และผลประกอบการของหลักทรัพย์ที่ลงทุน

6. การกำหนดกรอบการลงทุน

-   การลงทุนในหลักทรัพย์ประเภทตราสารทุน
    เป็นการลงทุนในหลักทรัพย์จดทะเบียนในตลาดหลักทรัพย์แห่งประเทศไทยที่อยู่ในดัชนี SET100
    เท่านั้น โดยจะต้องเป็นหลักทรัพย์ที่มีปัจจัยพื้นฐานดี และมีศักยภาพในการทำกำไรที่ดีในอนาคต
    โดยไม่ลงทุนในหลักทรัพย์ในตลาดหลักทรัพย์ใหม่ ตราสารสิทธิ (warrant)
    และหลักทรัพย์ในกระดานต่างประเทศ

-   การลงทุนในหลักทรัพย์ประเภทตราสารหนี้ เป็นการลงทุนเฉพาะพันธบัตรรัฐบาล
    และตั๋วเงินคลังและ ตั๋วสัญญาใช้เงิน หรือ ตั๋วแลกเงิน ที่ออกและรับรองโดยธนาคารพาณิชย์
    กรณีพันธบัตรรัฐวิสาหกิจต้องมีกระทรวงการคลังค้ำประกัน
    หรือถ้าเป็นหุ้นกู้ภาคเอกชนต้องมีการจัดอันดับ (Rating) ตั้งแต่ BBB+ ขึ้นไป

-   การลงทุนในหลักทรัพย์ประเภทหน่วยลงทุนเป็นการซื้อขายและลงทุนในหน่วยลงทุนประเภทกองทุนเปิด
    (Open-end Fund)
    ประเภทที่มีนโยบายลงทุนในตราสารหนี้ระยะสั้นหรือแนวทางเพื่อการบริหารเงิน (Money
    Market Fund) และ/หรือ กองทุนประเภทที่มีนโยบายลงทุนในตราสารทุนหรือกองทุนผสม
    และกองทุนที่มีนโยบายลงทุนในหลักทรัพย์หรือในกองทุนต่างประเทศ

-   การลงทุนในต่างประเทศ เป็นการลงทุนในหลักทรัพย์ และตราสาร
    หรือทรัพย์สินที่ออกและเสนอขายในต่างประเทศ
    โดยกำหนดให้พันธบัตรและหุ้นกู้ที่สามารถลงทุนได้ต้องมีการจัดอันดับ (Rating) ตั้งแต่ BBB-
    ขึ้นไป สำหรับหุ้น หน่วยลงทุนและตราสารอื่นต้องอยู่ภายใต้การกำกับดูแลของ IOSCO หรือ
    WFE แต่ไม่รวมหน่วยลงทุนของกองทุนประเภท Hedge Fund
    รวมทั้งการลงทุนผ่านบริษัทจัดการหรือสถาบันการเงินซึ่งบริหารจัดการกองทุนส่วนบุคคลในต่างประเทศตามรายชื่อที่ได้รับอนุมัติ

3.1.3 การเป็นที่ปรึกษาการลงทุน

ปัจจุบันบริษัทหลักทรัพย์ฯ ยังไม่ได้มีการให้บริการในด้านนี้

3.1.4 การเป็นที่ปรึกษาทางการเงินและการจัดจำหน่ายหลักทรัพย์

บริษัทหลักทรัพย์ฯ
ได้รับความเห็นชอบจากทางสำนักงานคณะกรรมการกำกับหลักทรัพย์และตลาดหลักทรัพย์
ในการดำเนินธุรกิจที่ปรึกษาทางการเงิน โดยมีระยะเวลาได้รับความเห็นชอบ 5 ปี ตั้งแต่วันที่ 3
มกราคม 2546 ถึงวันที่ 2 มกราคม 2551
ซึ่งต่อมาบริษัทหลักทรัพย์ฯมีนโยบายปรับโครงสร้างกลุ่มโดยการแยกธุรกิจที่ปรึกษาทางการเงินออกไปอยู่ภายใต้การดำเนินงานของ
บริษัท โกลเบล็ก แอ็ดไวเซอรี่ จำกัด และสำนักงาน ก.ล.ต.
ได้อนุมัติให้โอนการได้รับความเห็นชอบที่ให้ไว้ต่อบริษัทหลักทรัพย์ ไปยังบริษัท โกลเบล็ก
แอ็ดไวเซอรี่ จำกัด โดยมีระยะเวลาได้รับความเห็นชอบส่วนที่เหลือ ตั้งแต่วันที่ 11 พฤษภาคม
2547 ถึงวันที่ 2 มกราคม 2551
และปัจจุบันทางบริษัทได้รับความเห็นชอบจากทางสำนักงานคณะกรรมการกำกับหลักทรัพย์และตลาดหลักทรัพย์ให้เป็นที่ปรึกษาทางการเงินต่อไปอีกโดยมีกำหนดระยะเวลา
5 ปี ตั้งแต่วันที่ 1 มกราคม 2551 ถึงวันที่ 31 ธันวาคม 2555

หมายเหตุ รายละเอียดการเป็นที่ปรึกษาทางการเงิน และ
โครงสร้างรายได้ค่าธรรมเนียมของบริษัทหลักทรัพย์ฯ และของบริษัท โกลเบล็ก แอ็ดไวเซอรี่ จำกัด
ด้านการเป็นที่ปรึกษาทางการเงิน ดูที่ หัวข้อ ค) บริษัทโกลเบล็ก แอ็ดไวเซอรี่ จำกัด

นอกจากนี้บริษัทหลักทรัพย์ยังมีนโยบายในการสนับสนุนการเสนอขายแบบครบวงจร เช่น
การเป็นผู้จัดการการจำหน่ายหลักทรัพย์ต่อเนื่องจากการให้บริการเป็นที่ปรึกษาทางการเงิน
การร่วมรับประกันการจำหน่ายหลักทรัพย์ทุกประเภท เช่น พันธบัตรรัฐบาล พันธบัตรรัฐวิสาหกิจ
หุ้นสามัญ หุ้นบุริมสิทธิ์ หุ้นกู้ หุ้นกู้ควบตราสารอนุพันธ์ ตลอดจนการเป็นตัวแทนจำหน่ายหลักทรัพย์ต่าง
ๆ เป็นต้น

สำหรับการบริการจัดจำหน่ายและรับประกันการจำหน่ายหลักทรัพย์นั้น บริษัทหลักทรัพย์ฯ
มีนโยบายเป็นผู้จัดจำหน่ายและรับประกันการจัดจำหน่ายตราสารต่างๆ ทั้งตราสารหนี้
และตราสารทุน ผลงานที่สำคัญของบริษัทหลักทรัพย์ฯ
ด้านการเป็นผู้จัดจำหน่ายหลักทรัพย์ประเภทหุ้นสามัญ ได้แก่
การเป็นผู้จัดการการจำหน่ายและรับประกันการจำหน่าย
การเป็นผู้ร่วมจัดจำหน่ายและรับประกันการจำหน่าย
และการเป็นตัวแทนจำหน่ายหลักทรัพย์ของบริษัทต่าง ๆ ดังนี้

+---------+------------------------------+----------------------------+
| ปี       | บริษัท                         | การเป็นผู้จำหน่ายหลักทรัพย์       |
+=========+==============================+============================+
| 2548    | บมจ. สมบูรณ์ แอ๊ดวานซ์ เทคโนโลยี  | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ซิงเกิ้ล พอยท์ พาร์ท         | ผู้จำหน่ายหุ้นที่ออกใหม่ต่อประชาชน  |
|         | (ประเทศไทย)                  |                            |
+---------+------------------------------+----------------------------+
|         | บมจ. โซลาร์ตรอน               | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. สหมิตร เครื่องกล           | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. อินโดรามา โพลีเมอร์ส       | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. อีซึ่น เพ้นท์                | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. ปริญสิริ                   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. พรีบิลท์                   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. กรุงไทยคาร์เร้นท์ แอนด์ ลีส   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ซีเอสพี สตีลเซ็นเตอร์        | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ.ไทยฮา                    | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. สตีล อินเตอร์เทค           | ผู้จัดการก                    |
|         |                              | ารจำหน่ายหุ้นที่ออกใหม่ต่อประชาชน |
+---------+------------------------------+----------------------------+
|         | บมจ. พลาสติค และหีบห่อไทย       | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2549    | บมจ. จี สตีล                   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ซิตี้ สตีล                  | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. เอกรัฐวิศวกรรม            | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. รถไฟฟ้ากรุงเทพ            | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
|         | บมจ. ยูเนี่ยน ปิโตรเคมีคอล จำกัด   | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2550    | บมจ. ยูนิค เอ็นจิเนียริ่ง แอนด์      | ผู้จำหน่ายหุ้นที่ออกใหม่ต่อประชาชน  |
|         | คอนสตรัคชั่น                    |                            |
|         |                              | ผู้จำหน่ายหุ้นที่ออกใหม่ต่อประชาชน  |
|         | บมจ. ไทยง้วนเมทัล              |                            |
+---------+------------------------------+----------------------------+
|         | บมจ. มิลล์คอนสตีลอินดัสทรีส์        | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2551    | บมจ. ซาบีน่า                   | ผู้จำหน่ายหุ้นที่ออกใหม่ต่อประชาชน  |
|         |                              |                            |
|         | บมจ. เอเชียซอฟท์               | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+

3.1.5 ธุรกิจการเป็นตัวแทนสนับสนุนการขายและรับซื้อคืนหน่วยลงทุน

บริษัทหลักทรัพย์ฯ ได้ขยายธุรกิจด้านการเป็นตัวแทนสนับสนุนการขายและรับซื้อคืนหน่วยลงทุน
โดยในปีทีผ่านมาบริษัทหลักทรัพย์ฯ
เป็นตัวแทนการขายและรับซื้อคืนหน่วยลงทุนกับบริษัทหลักทรัพย์จัดการกองทุนรวมจำนวนทั้งสิ้น 11
แห่ง

6.  ธุรกิจกองทุนรวมส่วนบุคคล

บริษัทฯ ได้รับใบอนุญาตประกอบธุรกิจจัดการกองทุนส่วนบุคคลเมื่อวันที่ 28 มกราคม 2551
และได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้เริ่มประกอบธุรกิจได้ตั้งแต่วันที่
1 ตุลาคม 2551 เป็นต้นไป
เพื่อให้กองทุนส่วนบุคคลเป็นทางเลือกให้แก่ผู้ที่ต้องการลงทุนอย่างมีประสิทธิภาพ
โดยผู้จัดการกองทุนที่ได้รับการขึ้นทะเบียนกับสำนักงานคณะกรรมการหลักทรัพย์และตลาดหลักทรัพย์แล้ว
และมีความรู้และมากด้วยประสบการณ์
จะบริหารเงินลงทุนตามนโยบายลงทุนและความเสี่ยงที่ลูกค้ายอมรับได้อย่างรอบคอบ
ระมัดระวังอย่างมืออาชีพ โดยคำนึงถึงผลประโยชน์ของลูกค้าเป็นสำคัญ บริษัทฯ
ยังได้กำหนดให้มีคณะกรรมการลงทุนกองทุนส่วนบุคคล
ทำหน้าที่ให้มุมมองในภาพกว้างแก่ผู้จัดการกองทุน กำหนด Stock Universe
พิจารณาผลการดำเนินงานตลอดจนความเสี่ยงของแต่ละกองทุน
บริษัทฯได้เลือกใช้โปรแกรมการจัดการกองทุนส่วนบุคคลที่มีประสิทธิภาพสูง
ทั้งยังได้แต่งตั้งผู้รับฝากทรัพย์สิน (Custodian) ที่มีคุณสมบัติตามข้อกำหนดของทางการ
โดยทรัพย์สินของลูกค้าจะแยกออกจากทรัพย์สินของบริษัทฯ และของกองทุนอื่น บริษัทฯ
มุ่งมั่นที่จะจัดการลงทุนโดยยึดหลักประโยชน์สูงสุดของลูกค้า (Fiduciary Duty)
ความซื่อสัตย์สุจริต (Duty of Loyalty) ความระมัดระวัง (Duty of Care)
ยึดหลักความเป็นอิสระในการจัดการกองทุน
การป้องกันความขัดแย้งทางผลประโยชน์และการเปิดเผยข้อมูล

7.  ธุรกิจการเป็นตัวแทนซื้อขายสัญญาล่วงหน้า

สัญญาซื้อขายล่วงหน้าเป็นสินค้าที่เกิดขึ้นตั้งแต่เมษายน ปี 2549 ซึ่งมีสินค้าตัวแรกให้ทำการซื้อขายคือ
สัญญาซื้อขายดัชนี SET50 ล่วงหน้า โดยเริ่มต้นมีบริษัทหลักทรัพย์ที่ได้รับการเป็นตัวแทนซื้อขายทั้งหมด
25 บริษัท ต่อมาได้มีสินค้าดัชนี SET50 ออปชั่น ในเดือนตุลาคมปี 2550
ขณะนั้นมีบริษัทหลักทรัพย์ที่เป็นสมาชิกของตลาดอนุพันธ์แห่งประเทศไทยจำนวนทั้งหมด 26 ราย
และในวันที่ 22 กันยายน 2551 ทางบริษัทหลักทรัพย์ โกลเบล็ก จำกัด และบริษัทหลักทรัพย์อื่นๆอีก
8 ราย ได้เข้าร่วมการเป็นบริษัทสมาชิกของตลาดอนุพันธ์แห่งประเทศไทย
ทำให้จำนวนสมาชิกทั้งหมดเป็น 36 ราย ทางบริษัท ตลาดอนุพันธ์ (ประเทศไทย) จำกัด (มหาชน)
ได้มีการเปิดซื้อขาย Single Stock Futures ในวันที่ 24 พฤศจิกายน 2551 โดยอ้างอิงกับ 3
หลักทรัพย์ ประกอบด้วย PTT , PTTEP และ ADVANC

โดยในปี 2551 บริษัทหลักทรัพย์ โกลเบล็ก จำกัด มีปริมาณการซื้อขายสัญญา Futures และ
Options ทั้งหมดเป็นจำนวน 17,110 สัญญา (248 สัญญา/วัน) หรือเป็นมูลค่า 5,100 ล้านบาท
(73.923 ล้านบาท/วัน) คิดเป็นร้อยละ 0.27 ของมูลค่าการซื้อขายของทั้งตลาด
และคิดเป็นร้อยละ 0.97 ของมูลค่าการซื้อขายเฉลี่ยต่อวันของตลาดรวม โดยทั้งปี 2551
ทั้งตลาดอนุพันธ์โดยรวมมีปริมาณการซื้อขาย เท่ากับ 2,148,620 สัญญา มูลค่าเท่ากับ
937,782,178,000 บาท

ในช่วงวันที่ 22 กันยายน 2551 ถึง 31 ธันวาคม 2551 บริษัทหลักทรัพย์ โกลเบล็ก จำกัด
จัดอยู่ในอันดับที่ 24 ของมูลค่าการซื้อขายทั้งหมด
และจำนวนบัญชีซื้อขายตราสารอนุพันธ์มีทั้งหมดประมาณ 170 บัญชี

ภาวะการซื้อขายของตลาดตราสารอนุพันธ์

เนื่องจากในปี 2552 ภาวะการลงทุนจะได้รับผลกระทบต่อเนื่องจากวิกฤตการเงินโลก
จึงคาดว่าภาวการณ์ลงทุนในปี 2552 จะซบเซากว่าในปี 2551
แต่สำหรับตลาดอนุพันธ์อาจมีแนวโน้มการเติบโตสูงขึ้น
เนื่องจากทางตลาดอนุพันธ์จะมีการนำสินค้าซื้อขายราคาทองคำล่วงหน้า (Gold Futures)
เข้ามาซื้อขายในวันที่ 2 กุมภาพันธ์ 2552 และคาดว่าจะเพิ่มจำนวนสินค้า Single Stock
Futures อีก 5 ตัวก่อนสิ้นปี 2552
ประกอบกับความรู้และความเข้าใจในสินค้าอนุพันธ์ของเจ้าหน้าที่การตลาดและนักลงทุนในตลาดเพิ่มมากขึ้น
บริษัท ตลาดอนุพันธ์ (ประเทศไทย) จำกัด (มหาชน)
คาดว่าปริมาณการซื้อขายสัญญาเฉลี่ยต่อวันในปี 2552 จะเพิ่มขึ้นประมาณร้อยละ 23

โดยทางบริษัทหลักทรัพย์ ตั้งเป้าว่าส่วนแบ่งตลาดในปี 2552 จะเพิ่มขึ้นเป็นร้อยละ 2
และคาดว่าจะมีจำนวนบัญชีทั้งหมดมากกว่า 350 บัญชี

  ค) บริษัท โกลเบล็ก แอ็ดไวเซอรี่ จำกัด

บริษัทได้จัดตั้งบริษัทย่อย คือ บริษัท โกลเบล็ก แอ็ดไวเซอรี่ จำกัด เมื่อวันที่ 13 พฤษภาคม 2546
เพื่อทำธุรกิจการเป็นที่ปรึกษาทางการเงิน
โดยได้รับโอนงานพร้อมบุคลากรทางด้านวาณิชธนกิจทั้งหมดจากบริษัทหลักทรัพย์ฯ ณ วันที่ 31
ธันวาคม 2551 บริษัทที่ปรึกษาฯ จำกัด มีบุคลากร จำนวน 7 คน
ในจำนวนนี้มีบุคลากรที่ได้รับความเห็นชอบจากทางสำนักงาน ก.ล.ต.
ในปฏิบัติหน้าที่เป็นผู้ควบคุมการปฏิบัติงานจำนวน 3 คน
โดยบริษัทมีนโยบายให้ความสำคัญต่อจรรยาบรรณในการดำเนินธุรกิจ รักษาความสัมพันธ์ที่ดีต่อลูกค้า
คำนึงถึงการถ่วงดุลการรักษาผลประโยชน์กับทุกฝ่าย ทั้งฝ่ายผู้ออกหลักทรัพย์ และนักลงทุนรายย่อย
พร้อมทั้งการให้บริการเป็นที่ปรึกษาทางการเงินที่ครบวงจร เช่น

  1. ที่ปรึกษาทางการเงินในการออกตราสารทุน ได้แก่
  การยื่นคำขออนุญาตเสนอขายหุ้นต่อประชาชนเป็นครั้งแรก
  การนำหุ้นสามัญเข้าจดทะเบียนในตลาดหลักทรัพย์แห่งประเทศไทยหรือตลาดหลักทรัพย์ใหม่
  การขออนุญาตเสนอขายหลักทรัพย์ต่อบุคคลในวงจำกัด เป็นต้น

  2. การขออนุญาตเสนอขายตราสารหนี้ทั้งในประเทศและต่างประเทศ ได้แก่
  การยื่นคำขออนุญาตเสนอขายหุ้นกู้ในรูปแบบต่าง ๆ โดยเป็นการเสนอตราสารหนี้อย่างเดียว,
  ตราสารหนี้กึ่งทุน, หรือการเสนอขายตราสารหนี้ควบตราสารอนุพันธ์
  ตลอดจนการนำหุ้นกู้เข้าซื้อขายในศูนย์ซื้อขายตราสารหนี้ไทย เป็นต้น

  3. ที่ปรึกษาทางการเงินในการให้คำแนะนำในการควบกิจการและการเข้าซื้อกิจการ (Mergers
  and Acquisitions) ซึ่งรวมถึงการหาผู้ร่วมทุน การเข้าครอบงำกิจการ
  ตลอดจนการดำเนินการเพิกถอนการเป็นหลักทรัพย์จดทะเบียนของกิจการ

  4. ที่ปรึกษาทางการเงินในการประเมินมูลค่ากิจการ
  การให้ความเห็นต่อกรรมการและผู้ถือหุ้นของบริษัทจดทะเบียนในฐานะที่ปรึกษาทางการเงินอิสระ

  5.
  ที่ปรึกษาในการดำเนินการฟื้นฟูกิจการและการเจรจาข้อตกลงกับสถาบันการเงินและเจ้าหนี้ต่างๆ

  6. ที่ปรึกษาในการลงทุน หรือการร่วมทุนระหว่างบริษัททั้งในประเทศและต่างประเทศ
  ทั้งที่เป็นบริษัทจดทะเบียนในตลาดหลักทรัพย์ และ/หรือ บริษัทที่มิได้จดทะเบียนในตลาดหลักทรัพย์
  เป็นต้น

บริษัทที่ปรึกษาฯ จะพิจารณาถึงลักษณะการประกอบธุรกิจของลูกค้ากลุ่มต่าง ๆ
และดำเนินการขอสำเนางบการเงิน หนังสือรับรอง
ทะเบียนรายชื่อผู้ถือหุ้นจากกระทรวงพาณิชย์มาเพื่อพิจารณาเบื้องต้นถึงฐานะการเงินและผลประกอบการของบริษัทลูกค้าที่คาดหวัง
จากนั้นจะจัดเตรียมการนำเสนอ (Presentation)
เกี่ยวกับลักษณะและขอบเขตการให้บริการของที่ปรึกษาทางการเงินของบริษัทที่ปรึกษาฯในเรื่องนั้นๆ
เพื่อให้ลูกค้าพิจารณาก่อนที่จะตกลงใช้บริการ และเมื่อลูกค้าพิจารณาเห็นชอบกับข้อเสนอแล้ว
จะแต่งตั้งให้เป็นที่ปรึกษาทางการเงินอย่างเป็นทางการก่อนที่จะให้บริการด้านที่ปรึกษาทางการเงินในขั้นตอนต่อไป

โครงสร้างรายได้ค่าธรรมเนียมของบริษัทหลักทรัพย์ฯ และของบริษัท โกลเบล็ก แอ็ดไวเซอรี่ จำกัด
ด้านการเป็นที่ปรึกษาทางการเงิน มีดังนี้

  ---------------------- ------------ ------------ ------------ ------------
  ค่าธรรมเนียม (บาท)       2548         2549         2550         2551

  ค่าที่ปรึกษาทางการเงิน      7,070,000    2,930,000    2,870,401    3,200,00

  ค่าจัดจำหน่ายหลักทรัพย์      32,208,125   609,711      64,725       101,400

  รวม                    39,278,125   3,539,711    2,935,126    3,301,400
  ---------------------- ------------ ------------ ------------ ------------

ผลงานการเป็นที่ปรึกษาทางการเงิน มีดังนี้

+---------+----------------------+---------------+--------------------+
|         | บริษัท                 | ประเภท        | บทบาท              |
+=========+======================+===============+====================+
| ปี 2548  | 1.  บมจ. ที.เค.เอส.   | เสนอขายใบสำค  | ที่ปรึกษาทางการเงิน    |
|         |     เทคโนโลยี         | ัญแสดงสิทธิให้แก่ผ |                    |
|         |                      | ู้ถือหุ้นเดิมและกรร |                    |
|         |                      | มการและพนักงาน |                    |
+---------+----------------------+---------------+--------------------+
|         | 2.  บมจ.โซลาร์ตรอน    | เสนอข         | ที่ปรึกษาทางการเงิน    |
|         |                      | ายหุ้นสามัญเพิ่มทุน |                    |
+---------+----------------------+---------------+--------------------+
|         | 3.  บมจ. สหมิตร       | เสนอข         | ที่ปรึกษาทางการเงิน    |
|         |     เครื่องกล          | ายหุ้นสามัญเพิ่มทุน |                    |
+---------+----------------------+---------------+--------------------+
|         | 4.  บมจ. บีเอ็นที       | ราย           | ให้ความเห็นของท      |
|         |     เอ็นเตอร์เทนเม้นท์   | การที่เกี่ยวโยงกัน | ี่ปรึกษาทางการเงินอิสระ |
+---------+----------------------+---------------+--------------------+
|         | 5.  บมจ. อีซึ่น เพ้นท์    | เสนอข         | ที่ปรึกษาทางการเงิน    |
|         |                      | ายหุ้นสามัญเพิ่มทุน |                    |
+---------+----------------------+---------------+--------------------+
|         | 6.  บมจ. สตีล         | เสนอข         | ที่ปรึกษาทางการเงิน    |
|         |     อินเตอร์เทค        | ายหุ้นสามัญเพิ่มทุน |                    |
+---------+----------------------+---------------+--------------------+
|         | 7.  บจก. มหิศร        | การปรับ        | ท                  |
|         |                      | ปรุงโครงสร้างหนี้ | ี่ปรึกษาทางการเงินอิสระ |
+---------+----------------------+---------------+--------------------+
|         | 8.  บมจ. มติชน        | การ           | ให้ความเห็นของท      |
|         |                      | เสนอซื้อหลักทรัพย์ | ี่ปรึกษาทางการเงินอิสระ |
+---------+----------------------+---------------+--------------------+
| ปี 2549  | 1. บมจ. อีซึ่น เพ้นท์     | ที่ปรึกษา        | ที่ปรึกษาทางการเงิน    |
|         |                      | ภายหลังเข้าตลาด |                    |
+---------+----------------------+---------------+--------------------+
|         | 2. Dynamic Equipment | การขายกิจการ   | ท                  |
|         | Pool                 |               | ี่ปรึกษาทางการเงินอิสระ |
+---------+----------------------+---------------+--------------------+
|         | 3. บจก. อีไอซีเอส      | จัดทำแผน       | ท                  |
|         |                      | ธุรกิจและการเงิน | ี่ปรึกษาทางการเงินอิสระ |
+---------+----------------------+---------------+--------------------+
|         | 4. บมจ.              | ปร            | ท                  |
|         | ทราฟฟิกคอร์นเนอร์ โฮลดิ้ง | ะเมินมูลค่ากิจการ | ี่ปรึกษาทางการเงินอิสระ |
|         |                      | ของกลุ่มบริษัทย่อย |                    |
+---------+----------------------+---------------+--------------------+
| ปี 2550  | 1. บมจ. อีซึ่น เพ้นท์     | เสนอขายหุ้น     | ที่ปรึกษาทางการเงิน    |
|         |                      | สามัญให้แก่ผู้ถือหุ้น |                    |
|         |                      | เดิมและกรรมการ |                    |
|         |                      | และพนักงานบริษัท |                    |
+---------+----------------------+---------------+--------------------+
|         | 2. บมจ. เอ็มเอฟอีซี     | เสนอขายหุ้น     | ที่ปรึกษาทางการเงิน    |
|         |                      | สามัญให้แก่ผู้ถือหุ้น |                    |
|         |                      | เดิมและกรรมการ |                    |
|         |                      | และพนักงานบริษัท |                    |
+---------+----------------------+---------------+--------------------+
| ปี 2551  | 1. บจก.              | ควบรวมกิจการ   | ที่ปรึกษาทางการเงิน    |
|         | ไซเบอร์แพลนเน็ต พับลิชชิ่ง |               |                    |
|         |                      | ควบรวมกิจการ   | ที่ปรึกษาทางการเงิน    |
|         | 2. บจก. ซึ-ทู วิชชั่น     |               |                    |
|         |                      | ให้ความ        | ท                  |
|         | 3. บมจ. แอ็ดว้านซ์เพ้นท์  | เห็นรายการจำหน | ี่ปรึกษาทางการเงินอิสระ |
|         | แอนด์ เคมิเคิล          | ่ายสินทรัพย์ให้บุคค |                    |
|         |                      | ลเกี่ยวโยงและกา |                    |
|         |                      | รได้มาซึ่งสินทรัพย์ |                    |
+---------+----------------------+---------------+--------------------+

ง) บริษัท เอเซีย อิควิตี้ เวนเจอร์ จำกัด

บริษัทได้จัดตั้งบริษัทย่อย คือ บริษัท เอเซีย อิควิตี้ เวนเจอร์ จำกัด เมื่อวันที่ 15 มิถุนายน 2549
เพื่อดำเนินธุรกิจในการลงทุน ร่วมลงทุนในบริษัทอื่น ที่ไม่เกี่ยวข้องกับธุรกิจการเงิน
ในลักษณะเงินร่วมลงทุน (Venture Capital Fund) โดยมีขั้นตอนและนโยบายการลงทุนดังนี้

1.  ศึกษาข้อมูลวิเคราะห์ความเป็นไปได้ของโครงการที่จะเข้าไปร่วมลงทุน
    โดยบริษัทจะเข้าไปวิเคราะห์ลักษณะของธุรกิจ พิจารณาโครงการในอนาคต
    ทำการตรวจสอบงบการเงินอย่างละเอียด รวมทั้งประเด็นทางด้านกฎหมายที่เกี่ยวข้อง
    ร่วมกับผู้เชี่ยวชาญเฉพาะด้าน หากพิจารณาแล้วมีความเป็นไปได้สูงที่จะเข้าลงทุน
    จึงจะกำหนดโครงสร้างการเข้าร่วมทุนและเงื่อนไขต่างๆ
    ซึ่งผลตอบแทนที่คาดหวังจากการลงทุนคือเงินปันผลรับและส่วนต่างราคาทุน
    หากบริษัทที่เข้าลงทุนนั้นสามารถเข้าเป็นบริษัทจดทะเบียนในตลาดหลักทรัพย์

2.  ลักษณะการลงทุน บริษัทให้ความสำคัญในธุรกิจขนาดกลางและขนาดย่อม (SMEs)
    ที่มีโอกาสการเติบโตสูง เป็นธุรกิจที่ภาครัฐมีนโยบายส่งเสริมสนับสนุน
    และเป็นธุรกิจที่เป็นประโยชน์ต่อระบบเศรษฐกิจของประเทศ ทั้งนี้ ธุรกิจเป้าหมายของบริษัท
    เอเซีย อิควิตี้ เวนเจอร์ จำกัด ที่จะเข้าไปลงทุนจะเป็นในส่วนของภาคการผลิต
    และการบริการที่ไม่ใช่ธุรกิจการเงิน

3.2 การตลาดและภาวะการแข่งขัน

  (ก) ภาวะอุตสาหกรรมและการแข่งขันของธุรกิจหลักทรัพย์

ดัชนีตลาดหลักทรัพย์แห่งประเทศไทย ณ สิ้นปี 2551 ปิดที่ระดับ 449.96 จุด ซึ่งปรับตัวลดลงร้อยละ
47.56 จากปี 2550 เนื่องจากปัญหาการเมืองภายในประเทศ และภาวะเศรษฐกิจถดถอยทั่วโลก

มูลค่าการซื้อขายเฉลี่ยต่อวันทั้งปี 2551 อยู่ที่มูลค่า 16,119 ล้านบาท ซึ่งลดลงร้อยละ 7.50
เมื่อเทียบกับปี 2550 ที่มีมูลค่าการซื้อขายเฉลี่ยต่อวันที่ 17,436 ล้านบาท

ปี 2551 นับเป็นปีที่ธุรกิจวาณิชธนกิจซบเซา
ทั้งนี้เกิดจากผลกระทบของความไม่แน่นอนทางการเมืองและภาวะเศรษฐกิจของประเทศและต่างประเทศโดยรวม
ทำให้นักลงทุนชะลอการลงทุน ส่งผลต่อรายได้ของธุรกิจหลักทรัพย์และธุรกิจวาณิชธนกิจ

ภาวะธุรกิจหลักทรัพย์โดยรวมตั้งแต่ปี 2548 ถึง 2551 มีรายละเอียดตามตารางต่อไปนี้

  -------------------------------------------------------------------------------------
                                        2548        2549        2550        2551
  ------------------------------------- ----------- ----------- ----------- -----------
  มูลค่าซื้อขายหลักทรัพย์(ล้านบาท)              4,067,181   3,983,676   4,271,820   3,981,230

  มูลค่าการซื้อขายหลักทรัพย์เฉลี่ยต่อวัน(ล้านบาท)   16,601      16,327      17,436      16,119

  มูลค่าหลักทรัพย์รวมตามราคาตลาด(ล้านบาท)     5,119,428   5,100,514   6,674,338   3,590,376

  ดัชนีราคาหลักทรัพย์ SET (จุด)               713.73      679.84      858.10      449.96

  ดัชนีราคาหลักทรัพย์ MAI (จุด)               158.23      193.43      272.37      162.93

  อัตราเงินปันผลตอบแทน SET (%)             3.37        4.23        3.31        6.57

  อัตราส่วนราคาปิดต่อกำไรต่อหุ้น SET (เท่า)     9.40        8.10        12.63       7.01

  จำนวนหลักทรัพย์จดทะเบียนใน SET            576         584         581         580

  จำนวนหลักทรัพย์จดทะเบียนใน MAI            38          44          54          59
  -------------------------------------------------------------------------------------

ที่มา: ตลาดหลักทรัพย์แห่งประเทศไทย

แนวโน้มธุรกิจหลักทรัพย์ในปี 2552

แนวโน้มธุรกิจหลักทรัพย์ในปี 2552 คาดว่าจะขยายตัวได้น้อยในครึ่งปีแรก
โดยได้รับผลกระทบจากภาวะเศรษฐกิจโลกที่ชะลอตัว และปัญหาการขาดสภาพคล่องเป็นหลัก
ในครึ่งปีหลังคาดว่าจะมีการซื้อขายที่เพิ่มมากขึ้น
นักลงทุนมีความเชื่อมั่นต่อสถานการณ์การเมืองและมาตรการกระตุ้นเศรษฐกิจ
คาดว่านักลงทุนต่างชาติจะเริ่มกลับเข้ามาลงทุนในตลาดหุ้นไทยช่วงไตรมาส 3 เป็นต้นไป
เนื่องจากภาวะตลาดเงิน-ตลาดทุนโลกเริ่มฟื้นตัว
นักลงทุนเริ่มแสวงหาผลตอบแทนที่สูงกว่าการลงทุนจากตราสารหนี้และพันธบัตรรัฐบาล
ประกอบกับแนวโน้มอัตราดอกเบี้ยที่อยู่ในช่วงขาลง
จากเหตุผลดังกล่าวข้างต้นทำให้ทางบริษัทหลักทรัพย์ฯ
ได้ประเมินมูลค่าการซื้อขายเฉลี่ยต่อวันของตลาดหลักทรัพย์ปี 2552 ที่ 1.6-1.8 หมื่นล้านบาท
อย่างไรก็ตามบริษัทหลักทรัพย์จะต้องพยายามปรับการดำเนินธุรกิจเพื่อเตรียมรับมือกับสภาพการแข่งขันที่จะรุนแรงมากขึ้นในอนาคต
และต้องเร่งหาผลิตภัณฑ์การลงทุนใหม่เพื่อเสริมรายได้ จากธุรกิจที่บริษัทได้รับใบอนุญาต อาทิเช่น
สัญญาซื้อขายที่อ้างอิงราคาทองคำล่วงหน้า (โกลด์ฟิวเจอร์) สัญญาซื้อขายดัชนีล่วงหน้า
รายได้จากวาณิชธนกิจ การเป็นที่ปรึกษาในการควบรวมกิจการ (M&A)
รายได้จากการลงทุนในพอร์ต ธุรกิจการยืมและให้ยืมหลักทรัพย์ เป็นต้น
เพื่อรองรับสภาพการแข่งขันที่จะรุนแรงมากขึ้น
ก่อนที่จะคิดค่านายหน้าซื้อขายหลักทรัพย์ในอัตราแบบขั้นบันไดตามมูลค่าการซื้อขายรายวัน และตั้งแต่
1 มกราคม 2555 จะมีการเปิดเสรีการคิดค่านายหน้าซื้อขายหลักทรัพย์และใบอนุญาตหลักทรัพย์
อย่างไรก็ตามการที่ตลาดทุนไทยยังมีขนาดเล็กและมีสินค้าในตลาดไม่มากนัก
ขณะที่การเปิดเสรีค่าธรรมเนียมการซื้อขายอาจส่งผลให้กำไรลดลง
ซึ่งจะกระทบต่อความน่าสนใจในการเข้ามาดำเนินธุรกิจของผู้ประกอบการรายใหม่
ทำให้มีความเป็นไปได้ที่จำนวนผู้ประกอบการอาจไม่เพิ่มขึ้นมาก
แต่จะเปลี่ยนมาในลักษณะของการเป็นพันธมิตรกับบริษัทหลักทรัพย์ที่มีอยู่เดิม

ผลกระทบจากอัตราดอกเบี้ย

แนวโน้มอัตราดอกเบี้ยคาดว่าจะยังเป็นวัฏจักรของขาลงต่อเนื่อง
หลังจากแรงกดดันด้านภาวะเงินเฟ้อลดลงอย่างมาก สำนักงานคณะกรรมการนโยบายการเงิน
(กนง.) มีความจำเป็นต้องดำเนินนโยบายปรับลดอัตราดอกเบี้ยต่อไป
ซึ่งถือเป็นแนวทางการดำเนินนโยบายการเงินผ่อนคลายที่สอดคล้องและเป็นไปตามทิศทางการกระตุ้นเศรษฐกิจเพื่อให้สอดคล้องกับการดำเนินนโยบายการคลัง

แนวโน้มอัตราดอกเบี้ยปี 2552 ถูกกดดันด้วยภาวะวิกฤตเศรษฐกิจ
ความเชื่อมั่นและการใช้จ่ายของภาคธุรกิจชะลอตัวลง
นำมาสู่การผ่อนคลายนโยบายการเงินด้วยการลดอัตราดอกเบี้ย โดยเฉพาะในช่วงครึ่งปีแรก
ท่ามกลางความเสี่ยงของภาวะเงินเฟ้อที่อยู่ในระดับต่ำซึ่งอาจนำไปสู่ภาวะเงินฝืดได้
ในขณะที่ภาพรวมของงเศรษฐกิจไทยอาจเติบโตได้ต่ำกว่าร้อยละ 1
และเป็นไปตามแนวโน้มการปรับลดอัตราดอกเบี้ยของธนาคารกลางของประเทศต่างๆ
จากกรณีที่ธนาคารกลางสหรัฐฯหรือเฟดปรับลดอัตราดอกเบี้ยระยะสั้น(Fed funds rate)
ลงสู่ระดับต่ำสุดเป็นประวัติการณ์ จากเดิมที่ร้อยละ 1.00 เหลือร้อยละ 0.25
และได้ปรับลดอัตราดอกเบี้ยมาตรฐาน (Discount rate) จาก 1.25% สู่ 0.50%
เป้าหมายเพื่อพยุงเศรษฐกิจให้หลุดพ้นภาวะเศรษฐกิจถดถอยในปีที่ผ่านมานั้น
ได้ส่งผลกระทบต่อที่ประชุมคณะกรรมการนโยบายการเงิน (กนง.) ให้มีมติลดอัตราดอกเบี้ยนโยบาย
หรืออัตราดอกเบี้ยในตลาดซื้อคืนพันธบัตร 1 วัน อีกร้อยละ 0.75
ทำให้อัตราดอกเบี้ยนโยบายอยู่ที่ร้อยละ 2
เนื่องจากเห็นว่าวิกฤตเศรษฐกิจโลกที่ชะลอตัวอย่างรุนแรงเกินกว่าที่คาดการณ์ไว้
ซึ่งจะกระทบให้การส่งออกของประเทศไทยขยายตัวต่ำลงอีก
เชื่อว่าธนาคารแห่งประเทศไทยจะปรับลดอัตราดอกเบี้ยนโยบายทั้งปีลงอีกร้อยละ 1.00 – 1.25

แนวโน้มอัตราดอกเบี้ยที่ลดลงดังกล่าวได้ส่งผลดีต่อต้นทุนทางการเงินของบริษัทหลักทรัพย์ที่จดทะเบียนในตลาดหลักทรัพย์ฯ
ดังนั้นจึงเป็นการช่วยผ่อนคลายภาระทางเงินท่ามกลางการคาดการณ์ผลประกอบที่จะออกมาย่ำแย่จากผลกระทบภาวะเศรษฐกิจตกต่ำทั่วโลก
อย่างไรก็ตามภาวะดอกเบี้ยที่ต่ำจะกระตุ้นแรงซื้อภายในประเทศ
ภายหลังที่มีสัญญาณการฟื้นตัวของเศรษฐกิจไทยภายใต้มาตรการกระตุ้นเศรษฐกิจทั่วโลก

ผลกระทบจากค่าเงินบาท

แนวโน้มอัตราแลกเปลี่ยนในครึ่งปีแรก 2552 มีแนวโน้มอ่อนตัวอยู่ที่ระดับ 36.00-36.50
บาทต่อดอลลาร์สหรัฐฯ และทรงตัวต่อเนื่องหรืออ่อนค่าลงอีกเล็กน้อยในครึ่งปีหลัง
ซึ่งเป็นผลสืบเนื่องจากอัตราดอกเบี้ยที่ลดลง
ผลต่างระหว่างอัตราดอกเบี้ยนโยบายของไทยกับเฟดที่หดแคบลง
การคาดการณ์การขาดดุลการค้าและดุลบัญชีเดินสะพัดของไทย
ในขณะที่ภาวะวิกฤตการเงินโลกที่ยังคงดำเนินอยู่ต่อไปทำให้นักลงทุนมองว่าเงินสกุลดอลลาร์ยังคงเป็นสกุลเงินที่มีความปลอดภัยสูงโดยเปรียบเทียบทำให้นักลงทุนขายหุ้นและเงินบาท
เพื่อปรับลดสถานะการลงทุนที่มีความเสี่ยงและความหวังเกี่ยวกับมาตรการกระตุ้นเศรษฐกิจของสหรัฐฯหลังการเข้ารับตำแหน่งของประธานาธิบดีคนใหม่ของสหรัฐฯจะกระตุ้นเศรษฐกิจให้เริ่มกลับมาฟื้นตัวได้ในครึ่งปีหลัง
อย่างไรก็ตามการอ่อนค่าของเงินบาทจะไม่รุนแรงเนื่องจากการเข้าดูแลรักษาเสถียรภาพของธนาคารแห่งประเทศไทยที่มีวัตถุประสงค์ให้เงินบาทปรับตัวสอดคล้องกับค่าเงินสกุลอื่นๆในภูมิภาค

คาดว่าในครึ่งปีหลังจะมีสัญญาณการฟื้นตัวทางเศรษฐกิจของสหรัฐฯทำให้นักลงทุนเริ่มกลับเข้ามาแสวงหาผลตอบแทนจากการลงทุนที่สูงขึ้น
นักลงทุนต่างชาติจะกลับเข้าลงทุนในตลาดหุ้นไทยเนื่องจากผลตอบแทนที่สูงกว่า
และการคาดการณ์เกี่ยวกับการคลี่คลายภาวะวิกฤตการเงินโลก
นักลงทุนทั่วโลกเริ่มยอมรับความเสี่ยงและมั่นใจในการลงทุนต่อสินทรัพย์เสี่ยงมากขึ้นซึ่งจะส่งผลดีต่อการกลับเข้ามาซื้อสุทธิของนักลงทุนต่างชาติในครึ่งปีหลัง
2552

  นโยบายและลักษณะการตลาดที่สำคัญของธุรกิจหลักทรัพย์

  1.กลยุทธ์การแข่งขันในธุรกิจหลักทรัพย์

ธุรกิจหลักทรัพย์เป็นธุรกิจที่แปรผันโดยตรงกับสภาพเศรษฐกิจ
และสภาวะการเมืองโดยรวมทั้งในระดับประเทศ ภูมิภาค และระดับโลก โดยในช่วงปี พ.ศ. 2550
ที่ผ่านมา มีความผันผวนสูง ดัชนีตลาดหลักทรัพย์ ณ สิ้นเดือนธันวาคม 2550 อยู่ที่ระดับ 858.10 จุด
ได้ปรับตัวขึ้นไปสูงสุดที่ระดับ 886.57 จุด และกลับมาอยู่ในระดับ 449.96 จุด ณ สิ้นเดือนธันวาคม
2551 ประกอบกับ
ลักษณะการประกอบธุรกิจที่พึ่งพิงกับรายได้ค่านายหน้าจากธุรกิจหลักทรัพย์เป็นส่วนใหญ่
และประเภทของลูกค้าที่ซื้อขายหลักทรัพย์ ก็มีความสำคัญยิ่งต่อการดำเนินธุรกิจ จากข้อมูลในช่วงปี
2548-2551 พบว่า โครงสร้างลูกค้าที่ซื้อขายหลักทรัพย์ในตลาดฯ ได้เปลี่ยนแปลงไปเป็นอย่างมาก
สัดส่วนปริมาณการซื้อขายของลูกค้ารายย่อยลดลงมาเป็นลำดับ จากร้อยละ 62 ในปี 2548
เป็นร้อยละ 54.78 ในปี 2549 และร้อยละ 53.38 ในปี 2550 และเพิ่มขึ้นเล็กน้อยเป็นร้อยละ
55.45 ในปี 2551 ดังนั้น แม้ว่าปริมาณการซื้อขายหลักทรัพย์โดยรวมของตลาดฯเพิ่มสูงขึ้น
ก็อาจจะไม่ส่งผลกระทบในทางบวกต่อบริษัทหลักทรัพย์ที่มีโครงสร้างลูกค้ารายย่อยสูง
เช่นบริษัทหลักทรัพย์ โกลเบล็ก จำกัด ได้ บริษัทหลักทรัพย์ โกลเบล็ก จำกัด
จึงกำหนดนโยบายที่จะขยายขอบเขตการดำเนินธุรกิจหลักทรัพย์เพื่อให้มีรายได้ประเภทอื่นเพิ่มเติมนอกเหนือจากค่านายหน้าซื้อขายหลักทรัพย์
เพื่อลดการพึ่งพิงรายได้นายหน้าซื้อขายหลักทรัพย์แต่เพียงอย่างเดียวในอนาคต โดยในปี 2551
บริษัทหลักทรัพย์ โกลเบล็ก จำกัด
ได้ประกอบธุรกิจเป็นตัวแทนซื้อขายหน่วยลงทุนในกองทุนรวมของบริษัทหลักทรัพย์จัดการกองทุนรวม
ทั้งหมด 11 แห่ง และได้ประกอบธุรกิจจัดการกองทุนส่วนบุคคล ตั้งแต่เดือนตุลาคม 2551
นอกจากนั้น บริษัทหลักทรัพย์ โกลเบล็ก จำกัด
ได้ขยายธุรกิจการเป็นตัวแทนซื้อขายสัญญาซื้อขายล่วงหน้า ในปีที่ผ่านมามีมูลค่าการซื้อขายรวม
ประมาณ 5,100 ล้านบาท

บริษัทหลักทรัพย์ฯจึงได้กำหนดแผนกลยุทธ์ทางธุรกิจและการตลาดไว้ว่า
จะมุ่งเน้นการเติบโตอย่างมีคุณภาพและมั่นคง และบริหารโดยยึดหลักธรรมาภิบาล
บริษัทหลักทรัพย์ฯมีนโยบายรักษาฐานลูกค้าเดิมตลอดจนขยายฐานลูกค้าใหม่ด้วยการให้บริการที่ตรงตามความต้องการของลูกค้าแต่ละกลุ่ม
พัฒนา ปรับปรุงเทคโนโลยี พัฒนารายงานวิเคราะห์ให้ครอบคลุม รวดเร็ว และมีคุณภาพ
เพื่อสนองความต้องการของลูกค้าได้ดีขึ้น
รวมทั้งขยายและเพิ่มประสิทธิภาพช่องทางการจำหน่ายเพื่ออำนวยความสะดวกแก่ลูกค้ามากขึ้น

สำหรับในงานด้านวิเคราะห์หลักทรัพย์นั้น
บริษัทหลักทรัพย์ฯมีทีมงานสนับสนุนที่มีประสบการณ์ด้านการให้บริการข้อมูลการวิเคราะห์
ทั้งทางด้านพื้นฐานและเทคนิคการลงทุนในหลักทรัพย์ที่มีคุณภาพและทันต่อเหตุการณ์แก่ลูกค้า
ทั้งนี้เพื่อเป็นข้อมูลให้ลูกค้าของบริษัทหลักทรัพย์ฯได้ใช้ประกอบการพิจารณาลงทุนให้เหมาะสมกับภาวการณ์ลงทุนของลูกค้าแต่ละรายในแต่ละช่วงเวลา
ในปี 2551 บริษัทหลักทรัพย์ฯได้จัดทำข้อมูลวิเคราะห์บริษัทจดทะเบียนทั้งสิ้น 121 บริษัท
ซึ่งประกอบด้วยบริษัทในSET50จำนวน 45 บริษัท สำหรับในปี 2552
บริษัทหลักทรัพย์ฯมีเป้าหมายเน้นให้ความสำคัญกับคุณภาพของบทวิเคราะห์อย่างต่อเนื่อง
ในขณะเดียวกันจะจัดทำบทวิเคราะห์หลักทรัพย์เพิ่มขึ้นให้สอดคล้องกับหุ้นที่เข้าจดทะเบียนใหม่

นอกจากนั้น บริษัทหลักทรัพย์ฯ ยังได้จัดทำรายงานวิเคราะห์ด้านตราสารอนุพันธ์เป็นประจำทุกวัน ทั้ง
SET50 Index Futures and Options และ Single Stock Futures
เพื่อเป็นการให้ความรู้และเป็นข้อมูลประกอบการตัดสินใจลงทุนในตราสารอนุพันธ์ดังกล่าวแก่ลูกค้าอีกด้วย
ประกอบกับในวันที่ 2 กุมภาพันธ์ 2552 ตลาดอนุพันธ์จะเริ่มทำการซื้อขาย Gold Futures
บริษัทหลักทรัพย์ฯ จึงได้ออกรายงานราคา Spot ของทองคำ
ตลอดจนรายงานภาวะตลาดทองคำเป็นประจำทุกวันเช่นกัน
เพื่อปูพื้นให้นักลงทุนได้รู้จักการเคลื่อนไหวของราคาทองคำในตลาดโลก
และเตรียมความพร้อมให้กับนักลงทุนเพื่อลงทุนใน Gold Futures ต่อไป

2. ลักษณะลูกค้าในธุรกิจหลักทรัพย์

บริษัทหลักทรัพย์ฯ เป็นสมาชิกตลาดหลักทรัพย์แห่งประเทศไทย หมายเลข 25
มีมูลค่าการซื้อขายหลักทรัพย์ตลอดทั้ง ปี 2548 ปี 2549 ปี 2550 และปี 2551 เท่ากับ 237,500
ล้านบาท 130,531 ล้านบาท 115,625 ล้านบาท และ 111,768 ล้านบาท ตามลำดับ
หรือมีส่วนแบ่งทางการตลาดคิดเป็นร้อยละ 2.84 ร้อยละ 2.92 ร้อยละ 1.64 ร้อยละ 1.35
และร้อยละ 1.4 ของมูลค่าซื้อขายรวมของตลาดหลักทรัพย์แห่งประเทศไทยและตลาดหลักทรัพย์ใหม่
ลูกค้าของบริษัทหลักทรัพย์ฯส่วนใหญ่เป็นลูกค้ารายย่อยทั่วไป โดยในปี 2548 ปี 2549 ปี 2550
และปี 2551 มีลูกค้ารายย่อยคิดเป็นสัดส่วนร้อยละ 97.39 ร้อยละ 95.48 ร้อยละ 91.97
และร้อยละ 95.32ตามลำดับ ลูกค้าสถาบันทั้งในประเทศและต่างประเทศ คิดเป็นสัดส่วนร้อยละ
1.14 และร้อยละ 2.76 ร้อยละ 0.90 และร้อยละ 1.29 ตามลำดับ ในปี 2546
บริษัทหลักทรัพย์ฯ
เริ่มให้บริการซื้อขายหลักทรัพย์ด้วยการให้เงินกู้ยืมเพื่อซื้อหลักทรัพย์ในระบบเครดิตบาลานซ์
(Credit Balance) โดยใน ปี 2548 ปี 2549 ปี 2550 และปี 2551
มีปริมาณการซื้อขายหลักทรัพย์ด้วยเงินสดร้อยละ 80.18 ร้อยละ 77.99 ร้อยละ 70.78
และร้อยละ 73.47 ในขณะที่การซื้อขายแบบการให้กู้ยืมเพื่อซื้อหลักทรัพย์ในระบบเครดิตบาลานซ์
(Credit Balance) มีร้อยละ 11.2 ร้อยละ 18.07 ร้อยละ 24.35 และร้อยละ 21.51
และการซื้อขายผ่านอินเตอร์เน็ต ร้อยละ 8.6 ร้อยละ 3.94 ร้อยละ 4.88 และร้อยละ 5.02
ของมูลค่าการซื้อขายหลักทรัพย์รวมของบริษัทหลักทรัพย์ฯตามลำดับ โดยบริษัทหลักทรัพย์ฯ
มีนโยบายรักษาสัดส่วนการซื้อขายหลักทรัพย์แบบการให้กู้ยืมเพื่อซื้อหลักทรัพย์ในระบบเครดิตบาลานซ์
(Credit Balance) ให้เหมาะสมกับภาวะตลาดหลักทรัพย์ นอกจากนี้
บริษัทหลักทรัพย์ฯไม่มีการพึ่งพาลูกค้ารายใดรายหนึ่งเกินร้อยละ 30 ของรายได้รวม

  (ข.) ภาวะอุตสาหกรรมและการแข่งขันของธุรกิจที่ปรึกษาทางการเงิน

นับตั้งแต่ปี 2548 เป็นต้นมา ภาวะเศรษฐกิจมีแนวโน้มถดถอย
ทำให้ภาวะการซื้อขายหลักทรัพย์และกลุ่มลูกค้าลดลง โดยเฉพาะการระดมทุน
การเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ใหม่ ในปี 2548 – 2551
มีบริษัทเข้าจดทะเบียน ดังนี้

  ------------------------------------------------------------------------
  บริษัทที่เข้าจดทะเบียนใหม่         2548       2549       2550       2551
  --------------------------- ---------- ---------- ---------- -----------
                              จำนวน      จำนวน      จำนวน      จำนวน
                              (บริษัท)     (บริษัท)     (บริษัท)     (บริษัท)

  ตลาดหลักทรัพย์แห่งประเทศไทย     36         12         7          9
  (SET)                                                        

  ตลาดหลักทรัพย์ใหม่ (MAI)        14         6          6          3

  รวม                         50         18         13         12
  ------------------------------------------------------------------------

ที่มา : ตลาดหลักทรัพย์แห่งประเทศไทย

  1.กลยุทธ์การแข่งขันในธุรกิจที่ปรึกษาทางการเงิน

ในการให้บริการเป็นที่ปรึกษาทางการเงินจะมีการศึกษาและวิเคราะห์ข้อมูลของลูกค้าเพื่อเสนอบริการในรูปแบบต่าง
ๆ ให้สอดคล้องกับวัตถุประสงค์ และก่อให้เกิดประโยชน์สูงสุดแก่ลูกค้า เช่น การจัดโครงสร้าง
แนะนำเกี่ยวกับแผนระดมทุน หรือการออกตราสารทางการเงินต่าง ๆ
ให้เหมาะกับสภาวะตลาดและความต้องการเงินทุน เป็นต้น
นอกจากนี้ยังมุ่งให้ความรู้แนะนำเกี่ยวกับกฎระเบียบของหน่วยงานที่เกี่ยวข้อง
รวมทั้งการสร้างบริการที่ต่อเนื่องเพื่อรักษาฐานลูกค้าให้มาใช้บริการอีก

  2.ลักษณะลูกค้าในธุรกิจที่ปรึกษาทางการเงิน

ลูกค้าของบริษัทที่ปรึกษาฯ ส่วนใหญ่จะเป็นลูกค้าจากภายนอก ซึ่งสามารถแบ่งได้เป็น 3 กลุ่ม คือ
กลุ่มลูกค้าจากการแสวงหา กลุ่มลูกค้าจากการแนะนำ และกลุ่มลูกค้าที่ติดต่อขอใช้บริการโดยตรง

กลุ่มลูกค้าจากการแสวงหา

บริษัทที่ปรึกษาฯ สามารถแสวงหาลูกค้ากลุ่มนี้ได้จากแหล่งข้อมูลต่าง ๆ เช่น
ทำเนียบบริษัทที่จดทะเบียนกับกระทรวงพาณิชย์ หรือโฆษณาของบริษัทนั้น ๆ

กลุ่มลูกค้าจากการแนะนำ

ลูกค้าจากการแนะนำนั้นสามารถหาได้จากหลายทางเช่น
จากการแนะนำของผู้บริหารของกลุ่มบริษัทหรือจากการแนะนำของลูกค้าในธุรกิจค้าหลักทรัพย์
รวมทั้งการแนะนำจากลูกค้าของฝ่ายวาณิชธนกิจเอง เป็นต้น

กลุ่มลูกค้าที่ติดต่อขอใช้บริการโดยตรง

กลุ่มลูกค้านี้จะรู้จักบริษัทจากชื่อเสียงของกลุ่มบริษัทในด้านต่าง ๆ
ไม่ว่าจะเป็นชื่อเสียงจากธุรกิจหลักทรัพย์ หรือธุรกิจที่ปรึกษาทางการเงิน
หรือการได้รับรู้ถึงบริการต่าง ๆ ของบริษัทผ่านสื่อต่าง ๆ เป็นต้น

3.3 การจัดหาผลิตภัณฑ์หรือบริการ

(ก) แหล่งที่มาของเงินทุน

ในช่วงปี 2546 บริษัทใช้แหล่งเงินทุนจากส่วนของผู้ถือหุ้นและจากการกู้ยืมบริษัทในกลุ่ม
และในไตรมาสแรกของปี 2547 บริษัทได้มีการเพิ่มทุนจดทะเบียนชำระแล้วจาก 350 ล้านบาทเป็น
850 ล้านบาท
ซึ่งเงินเพิ่มทุนส่วนใหญ่จะนำมาใช้ชำระหนี้ระยะสั้นซึ่งบริษัทกู้ยืมมาเพื่อเพิ่มทุนในบริษัทหลักทรัพย์ฯ
และในเดือนเมษายน ปี 2547 บริษัทได้เพิ่มทุนจดทะเบียนเป็น 1,065 ล้านบาท
โดยหุ้นเพิ่มทุนที่ออกใหม่จำนวน 215 ล้านหุ้นเสนอขายต่อประชาชน และ
พนักงานของบริษัทและบริษัทย่อย สำหรับนโยบายจัดการเงินทุนในอนาคต
บริษัทมีนโยบายการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงิน
และการที่บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย
จึงทำให้สามารถระดมทุนในตลาดหลักทรัพย์ อาทิ การเพิ่มทุนจดทะเบียน
การหาแหล่งเงินทุนผ่านเครื่องมือทางการเงินต่าง ๆ เป็นต้น
อันเป็นแหล่งเงินที่มีต้นทุนต่ำกว่าเมื่อเปรียบเทียบกับการกู้ยืมเงินจากสถาบันการเงินทั่วไป

นอกจากนี้ในส่วนของ บริษัทหลักทรัพย์ฯ ยังมีวงเงินกับสถาบันการเงิน
ประกอบด้วยวงเงินเบิกเงินเกินบัญชี (O/D) วงเงินกู้เรียกคืนเมื่อทวงถาม (Call Loan)
วงเงินผ่านเช็คระหว่างวัน (Effect –not-clear) หนังสือค้ำประกัน (L/G)
วงเงินกู้ที่มีหลักทรัพย์ค้ำประกัน (Loan against pledge securities) และ
วงเงินเพื่อการขายหลักทรัพย์โดยมีสัญญาว่าจะซื้อคืน (REPOs)
นอกจากนี้บริษัทย่อยยังสามารถกู้ยืมเงินจากบริษัทได้เมื่อมีความต้องการใช้เงินเพื่อหมุนเวียนในธุรกิจ

(ข) การดำรงอัตราส่วนเงินกองทุนสภาพคล่องสุทธิ

ณ วันที่ 31 ธันวาคม 2548 2549 2550 และ 2551
อัตราส่วนเงินกองทุนสภาพคล่องสุทธิต่อหนี้สินทั่วไปของบริษัทหลักทรัพย์ฯ คิดเป็นอัตราร้อยละ
167.97 ร้อยละ 577.06 ร้อยละ 100.21 และร้อยละ467.74 ตามลำดับ
ซึ่งเพียงพอตามเกณฑ์การดำรงเงินกองทุนสภาพคล่องสุทธิตามที่สำนักงานคณะกรรมการกำกับหลักทรัพย์และตลาดหลักทรัพย์กำหนดไว้ที่อัตราขั้นต่ำร้อยละ
7

บริษัท
มีนโยบายที่จะดำรงอัตราเงินกองทุนสภาพคล่องสุทธิในอัตราที่สูงกว่าข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
นับตั้งแต่เปิดดำเนินการเป็นต้นมา บริษัท
สามารถดำรงเงินกองทุนขั้นต้นได้เพียงพอตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
ดังนี้

  -----------------------------------------------------------------------
                           ปี 2548     ปี 2549      ปี 2550      ปี 2551
  ------------------------ ---------- ----------- ----------- -----------
  NCR (%) ณ วันสิ้นรอบบัญชี     167.97     577.06      100.21      467.74

  NCR (%) สูงสุด             336.80     999.89      956.17      596.09

  NCR (%) ต่ำสุด             57.52      52.37       93.38       95.53

  อัตรา NCR (%) ขั้นต่ำที่       7          7           7           7
  ก.ล.ต. กำหนด                                                
  -----------------------------------------------------------------------